title: Baitadin piirikunta

text: Baitadin piirikunnassa asui vuonna 2011 yhteensä 250 898 henkeä (234 418 as. vuonna 2001). Piirikunnan pinta-ala on 1 519 neliökilometriä ja väestötiheys 165 as./km. Hallinnollinen keskus on Dasharathchandan kaupunki (16 791 as., 2011), jonka keskustaajama on vuorenhuipulla lähellä Intian rajaa ja josta käytetään joissain yhteydessä myös piirikuntaan viittaavaa nimeä "Baitadi". Joulukuussa perustettiin uusi Patanin kaupunki.


title: Baitadin piirikunta

text: Luonnonmaantieteellisesti piirikunta ryhmitellään yleensä osaksi Nepalin Kaukolännen kumpuvyöhykettä. Tarkemmassa jaottelussa piirikunnasta 13,1 % voidaan luokitella ylempään trooppiseen, 71,2 % subtrooppiseen  % ja 15,7 % lauhkeaan kasvillisuusvyöhykkeeseen kuuluvaksi.


title: Dadeldhuran piirikunta

text: Dadeldhuran piirikunta () on yksi Nepalin 75 piirikunnasta. Se sijaitsee Nepalin Kaukolännen kehitysalueen Mahakalin vyöhykkeellä. Piirikunta rajoittuu lännessä Intian Uttarakhandin osavaltioon. Pohjoisessa naapurina on Baitadin, idässä Dotin ja Kailalin sekä etelässä Kanchanpurin piirikunta.


title: Dadeldhuran piirikunta

text: Dadeldhuran piirikunnassa asui vuonna 2011 yhteensä 142 094 henkeä (126 162 as. vuonna 2001). Piirikunnan pinta-ala on 1 538 neliökilometriä ja väestötiheys 92 as./km. Hallinnollinen keskus on Amargadhin kaupunki (21 245 as., 2011), joka sijaitsee linnuntietä 495 kilometriä Kathmandusta länsiluoteeseen. Amargadhin kaupungin keskustaajamasta käytetään toisinaan koko piirikuntaan viittaavaa nimeä Dadeldhura. Joulukuussa 2014 perustettiin uusi Parshuramin kaupunki.


title: Dadeldhuran piirikunta

text: Luonnonmaantieteellisesti piirikunta ryhmitellään yleensä osaksi Nepalin Kaukolännen kumpuvyöhykettä. Tarkemmassa jaottelussa piirikunnasta 0,6 % voidaan luokitella alempaan trooppiseen, 34,7 % ylempään trooppiseen, 55,8 % subtrooppiseen ja 8,9 % lauhkeaan kasvillisuusvyöhykkeeseen kuuluvaksi.


title: Itserakkausjuttuu

text: ”Itserakkausjuttuu” on suomalaisartisti Mariskan kappale hänen vuonna 2016 julkaistulta Matador-albumiltaan. Kappale julkaistiin albumin ensimmäisenä singlenä 29. toukokuuta 2015. Kappale on Mariskan ensimmäinen julkaisu sen jälkeen, kun "Mariska & Pahat Sudet" -yhtye lopetti syksyllä 2013.


title: Itserakkausjuttuu

text: Mariska on kertonut kyllästyneensä itsensä ja toisten mollaamiseen; kappaleessa kannustetaan kehumaan itseään. Artistin itsensä sanoittama kappale on genreltään poppia ja räppiä.


title: Finn Express 741

text: Finn Express 741, FE741 on 7,40 metriä pitkä purjevene joka on paranneltu versio Finn Express 74:sta.


title: Finn Express 741

text: Finn Express 741:n on suunnitellut Ron Holland, ja veneet on Nykran valmistamia.


title: Finn Express 741

text: Tanskalaisen JohnMastin valmistamassa reippaasti bendiä mahdollistavassa osatakilassa on FE-83:sta perityt mitat, lukuun ottamatta etuharusta, joka on FE-741:ssä lyhyempi. Takilassa on päävanttipari, alavanttipari, keulaharus sekä maston taivutukseen so. isopurjeen litistykseen taljalla säädettävä takaharus. Vinosti taaksepäin asennetut saalingit ovat alhaalla, joten maston nostoa ei kannata tehdä saalinkien alta. Puomia on kahta tyyppiä, pyöreämuotoista ja kulmikkaampaa. Myös konevalo on melko alhaalla mastossa.


title: Finn Express 741

text: Isopurje kahdella reivillä, fokka itseskuuttaava, myrskyfokka itseskuuttaava, genoa ja spinaakkeri. Rullagenoa on asennettu moniin FE741:iin, jolloin itseskuuttaavan fokan käyttö hankaloituu. Spinnuksi sopii myös FE-83:n tai H-veneen spinnu!


title: Finn Express 741

text: Finn Express on toimiva retkivene, jossa on makuupaikat viidelle. Maston alla olevassa alumiinitolpassa on kiinni pöytälevy, jonka saa laskettua osaksi keulan nukkumatilaa.Finn Express-perheeseen kuuluu viisi venemallia; FE64, FE74, FE741, FE83 sekä FE94. Kaikkien veneiden runkopituus selviää mallinimestä.


title: Finn Express 741

text: Vuonna 1982 perustettu FE-Purjehtijat ry järjesti alkuvuosina luokkakilpailuja kaikille FE-malleille. Lisäksi yhdistys järjesti muun muassa tapaamisia eri satamissa. Yhdistys on myös julkaissut jäsenlehteä, jonka numerossa 1/1983 kerrotaan uudesta FE64-mallista sekä Ron Hollandin kommenteista ensimmäisen koepurjehduksen jälkeen. Lehti on luettavissa ilmaiseksi yhdistyksen sivuilla.


title: Finn Express 741

text: Nykyään yhdistys keskittyy enimmäkseen FE83-malliin. Heidän sivuillaan on kuitenkin edelleen kuvaukset muista FE-malleista.


title: Wayfarer

text: Wayfarer on purjejolla, jonka on suunnitellut Ian Proctor vuonna 1957 Yhdistyneessä kuningaskunnassa. Sitä on valmistettu yli 10 000 kappaletta sekä puuvanerista että lasikuidusta. Wayfarer on ehkä kuuluisin retkijollista, koska sillä on tehty monia pitkiä purjehduksia, joista tunnetuin lienee Frank Dyen matka Skotlannista Islantiin. Sen vakaus on tehnyt siitä maailmalla suositun perhepurjehdus- ja opetuskäytössä, mutta kilpatoiminta on myös hyvin aktiivista, onhan se yksityyppivene. Wayfarer on Kansainvälisen Purjehtijaliiton, ISAF:n, hyväksymä purjeveneluokka.


title: Wayfarer

text: Britteinsaarten lisäksi Wayfarer-luokka on suosittu Alankomaissa, Tanskassa, Kanadassa ja Yhdysvalloissa. Tanskan lisäksi muissa pohjoismaissa se on jostain syystä jäänyt harvinaisemmaksi. Kanadassa valmistetaan Wayfarer-kloonia, nimeltään CL-16, joka on joitain pieniä yksityiskohtia lukuun ottamatta identtinen alkuperäisen kanssa.


title: Wayfarer

text: Vaikka vene on purjejollaksi suuri, se on kuitenkin riittävän lyhyt ja kevyt hinattavaksi jarruttoman trailerin päällä tavallisella henkilöautolla ja säilytettäväksi keskiverrossa autotallissa. Ehkäpä nämä ominaisuudet osaltaan ovat tehneet siitä suositun purjejollan. Wayfarerissa on nostoköli ja -peräsin, mikä mahdollistaa rantautumisen hyvinkin mataliin paikkoihin ja helpon kuljettamisen trailerilla. Kilpamiehistön koko on kaksi, mutta veneeseen mahtuu neljä aikuista tehtäessä päiväpurjehduksia.


title: Wayfarer

text: Sitten alkuvuosiensa Wayfarer on nähnyt monta sukupolvea. Mark 1 oli näistä ensimmäinen ja valmistettu puuvanerista. Viimeisin Mark 4 on tehty ensisijaisesti kilpapurjehtijoiden ehdoilla, ja sitä saa vain lasikuituisena. 1980-luvun lopulla valmistettiin puuvanerista erikoiserä Mark 1 -veneitä kilpakäyttöön.


title: T95 (raskas panssarivaunu)

text: 105 mm Gun Motor Carriage T95, myöhemmin Super Heavy Tank T28 oli yhdysvaltalainen 95 tonnin painoinen raskas panssarivaunu, jota rakennettiin kaksi prototyyppiä. Se oli suunniteltu käytettäväksi Saksan länsirajan Westwallin linnoitusten läpi murtautumiseen toisen maailmansodan lopulla. Alkuperäisenä suunnitelmana oli valmistaa 25 vaunua. Myöhemmin vaunuja suunniteltiin käytettäväksi maihinnousuissa Japaniin, mutta ensimmäinen runko valmistui vasta elokuussa 1945 ja vaunun tullessa valmiiksi sota oli ohi.


title: T95 (raskas panssarivaunu)

text: Ensimmäinen Yhdysvaltojen tykkitorniton panssarintuhoaja oli T25 AT. Tämä vaunu jäi kuitenkin vasta suunnitteluvaiheeseen.


title: T95 (raskas panssarivaunu)

text:
Vaunussa on neljät telaketjut painon jakamiseksi. Ulommat telaketjut voi irrottaa noin kahden tunnin työllä vaunun kuljetusta varten. Ylimääräiset telaketjut voi myös liittää yhteen vaunun perässä vedettäviksi.
Prototyyppejä testattiin Aberdeen Proving Groundilla ja Fort Knoxissa 1947. Toinen vaunuista vaurioitui moottorin tulipalossa ja se romutettiin.


title: T95 (raskas panssarivaunu)

text: Vuonna 1974 viimeinen prototyyppi löydettiin Fort Belvoirissa Virginiasta pellolta. Ei ollut tietoa, miten se oli sinne päätynyt, mutta se oli ollut kateissa 27 vuotta. Siitä tuli suosittu nähtävyys, kun se asetettiin Kentuckyyn Patton Museum of Cavalry and Armor -museon etupihalle. Pian se kuitenkin siirrettiin Georgiaan Fort Benningiin, jossa se on nykyisin esillä.


title: Göran Petersson

text: Göran Krister Petersson (s. 4. heinäkuuta 1942) on ruotsalainen lakimies ja urheilujohtaja. Hän on toiminut Kansainvälisen olympiakomitean ruotsalaisedustajana ja Kansainvälisen Purjehtijaliiton puheenjohtajana.


title: Göran Petersson

text:
Petersson suoritti juristin tutkinnon Lundin yliopistossa vuonna 1967 ja toimi lakimiehenä vuodesta 1977 lähtien. Hän työskentelee suuressa ruotsalaisessa lakitoimistossa Vingessä Göteborgissa.
Göran Petersson on kokenut kilpapurjehtija ja purjehdustuomari. Hän saavutti 505-luokassa useita mitaleja ja myöhemmin tuomarina mm. America’s Cupissa ja olympiapurjehduksissa tuomariston jäsenenä vuosien 1980, 1984 ja 1988 ja tuomariston puheenjohtajana 1992 ja 1996 kisoissa. Vuosien 2000 ja 2004 kesäkisoissa hän toimi olympiapurjehduksen teknisenä delegaattina. 2000-luvulla hän on toiminut urheilun kansainvälisissä järjestötehtävissä. Petersson on toiminut Ruotsin Purjehdusliitossa ja Kansainvälisen Purjehtijaliiton sääntökomiteassa 1970-luvun lopulta lähtien. Vuonna 1990 hänestä tuli Kansainvälisen Purjehtijaliiton sääntökomitean puheenjohtaja, vuonna 1994 kansainvälisen liiton varapuheenjohtaja ja vuonna 2004 hänet valittiin Kansainvälisen Purjehtijaliiton puheenjohtajaksi, missä tehtävässä hän toimi kahdeksan vuoden ajan vuoteen 2012. Tunnustuksena pitkäaikaisesta panoksesta kilpapurjehduksen hyväksi hänelle myönnettiin vuonna 2013 ISAF Beppe Croce-kunniapalkinto.


title: Göran Petersson

text: Kansainvälinen olympiakomitea (KOK) on lisännyt lajiliittojen edustajia KOK:n jäsenistössä. Niinpä vuonna 2009 Göran Petersson valittiin Kansainvälisen olympiakomitean jäseneksi. Näin KOK:ssa oli peräti neljä ruotsalaista edustajaa eli Arne Ljungqvist ja Gunilla Lindberg henkilökohtaisella mandaatilla sekä Pernilla Wiberg urheilijoiden valitsemana edustajana. Petersson oli KOK:n vuoden 2016 kesäkisojen arviointikomiteassa. Peterssonin KOK-kausi päättyi vuonna 2012 hänen täytettyään 70 vuotta.


title: Dean Potter

text: Dean Potter (14. huhtikuuta 1972 Kansas – 16. toukokuuta 2015 Yosemiten kansallispuisto, Kalifornia) oli yhdysvaltalainen vuorikiipeilijä, nuorallakävelijä ja basehyppääjä. Hän oli erityisen tunnettu rohkeista rotkojen ja kanjoneiden ylityksistä, jotka hän usein teki ilman minkäänlaisia turvavälineitä. Potter rikkoi uransa aikana useita nopeusennätyksiä ja hän esimerkiksi kapusi vapaakiipeillen sekä Yosemite Half Domen että El Capitan -vuorten huipulle vain yhdessä päivässä.


title: Dean Potter

text: Vuonna 2011 Potter teki maailman pisimmän basehypyn. Hän hyppäsi liitopuvussaan 3 minuuttia 20 sekuntia kestäneen hypyn jonka aikana eteni 7,5 kilometriä.


title: Dean Potter

text: Potter menehtyi 16. toukokuuta 2015 Yosemiten kansallispuistossa sattuneessa basehyppyonnettomuudessa, jossa kuoli myös hänen hyvä ystävänsä Graham Hunt. Kaksikko hyppäsi liitopuvuissaan Taft Pointin näköalapaikalta, ja he epäonnistuivat yrityksessään laskeutua eräälle kallion tasanteelle. Miesten ruumiit paikannettiin seuraavan päivän aamuna helikopterin avulla. Kummankaan laskuvarjoja ei ollut käytetty, mikä viittaisi siihen, että molemmat kuolivat jo törmätessään kallion seinämään.


title: Luettelo Boeing 717:n käyttäjistä

text: Tämä on luettelo Boeing 717:n nykyisistä ja entisistä käyttäjistä.


title: Luettelo Boeing 717:n käyttäjistä

text: Päivitetty joulukuussa 2015.


title: Hugo sammakkojahdissa

text: Hugo sammakkojahdissa () on ITE Median kehittämä ja julkaisema tasohyppelypeli, joka on julkaistu PlayStationille vuonna . Pelissä seikkailee ITE Median "Hugo"-peikko, jonka pitää pelastaa rämeestä, viidakosta, kristalliluolasta ja tehtaalta sammakot, joita Don Krokon sotilaat pyydystävät grillijuhliaan varten.


title: Hugo: CannonCruise

text: Hugo: CannonCruise on ITE Median kehittämä toimintaseikkailupeli, joka julkaistiin vuonna 2004 Windowsille ja PlayStation 2:lle. Peli julkaistiin ainoastaan Euroopassa. Kiloo julkaisi pelistä mobiiliversion vuonna 2004 ja se on saatavilla ilmaiseksi.


title: KHL:n varaustilaisuus 2015

text: KHL:n varaustilaisuus 2015 oli KHL-liigan seitsemäs . Se järjestettiin 24.–25. toukokuuta 2015 VTB-jääpalatsissa, Moskovassa. Varaustilaisuudessa varattiin viidellä kierroksella yhteensä 133 pelaajaa. HK Sotši varasi ensimmäisellä vuorolla Artjom Maltsevin.


title: KHL:n varaustilaisuus 2015

text: Varaustilaisuudessa sai varata 17-vuotiaita ja sitä vanhempia pelaajia, joilla ei ole voimassa pelaajasopimusta KHL-, VHL- tai MHL-joukkueiden kanssa.


title: Pelko ja rakkaus (kappale)

text: Pelko ja rakkaus on elokuussa 2012 ilmestynyt Yön single myöhemmin marraskuussa julkaistulta samannimiseltä albumilta. Single tuli myyntiin pelkästään digitaalisessa muodossa.


title: Syyt syntyjen

text: Syyt syntyjen on lokakuussa 2012 ilmestynyt Yön single, joka on toinen single marraskuussa julkaistulta "Pelko ja rakkaus" -albumilta. Se tuli myyntiin pelkästään digitaalisessa muodossa. Kappale osallistui myös saman vuoden Syksyn sävel -kilpailuun. Singlen kannen on suunnitellut Herra Ylppö.


title: Helmoista taivaan

text: Helmoista taivaan on huhtikuussa 2013 ilmestynyt Yön single. Se on kolmas single edellisvuoden marraskuussa julkaistulta "Pelko ja rakkaus" -levyltä. Se tuli myyntiin pelkästään digitaalisessa muodossa.


title: Mediateko

text: Mediateko Oy (virallinen nimi: MT Mediateko Oy) on suomalainen ulkomainosyhtiö. Sen perusti syksyllä 2008 Teemu Kontkanen ostaessaan Ykkösmedia Oy:ltä golfkeskuksissa ja pysäköintitaloissa sijaitsevien mainospaikkojen välitysliiketoiminnan.


title: Mediateko

text: Mediateko Oy osti Clear Channel Oy:ltä hiihtokeskusmainonnan syksyllä 2012. Tehdyn kaupan myötä yrityksen liikevaihto lähti vahvaan kasvuun.


title: Mediateko

text:
Mediateko valittiin keväällä 2015 Kasvu Open -kilpailussa Pohjois-Savon finaaliin ja samana keväänä Mediateko oli Keski- ja Itä-Suomen kolmenkymmenen kovimman kasvajan listalla sijalla 11.
Mediateko Oy on ainut yritys Suomessa, joka myy laajamittaisesti vapaa-ajan mainontaa, mm. kaikissa suurimmissa hiihtokeskuksissa, golfkeskuksissa sekä liikuntakeskuksissa. Lisäksi Mediateon mediapaikkoja löytyy Suomen suurimmista kaupungeista, mm. Kuopiosta, Jyväskylästä, Tampereelta sekä Helsingistä. Vuonna 2016 se investoi Q-Park Stockmann pysäköintitaloihin digitaaliset mainospinnat ja yksistään Kuopiossa digitaalisia mainospintoja on jo yhteensä 8 kappaletta.


title: Mediateko

text: Digitaalisuuteen panostaminen jatkuu edelleen ja uusimpana investointina ovat Kuopion keskeisimmillä sisääntuloväylillä sijaitsevat digitaaliset tienvarsitaulut. Lisäksi syksyllä 2016 Mediateko Oy osti SPIFFI Oy:n digitaalisen infonäyttö-verkoston, johon sisältyi useita kymmeniä golfkenttiä ympäri Suomen.


title: Mediateko

text:
Mediateon toimistot sijaitsevat Kuopiossa ja Helsingissä.
Mediateko on Suomen Ulkomainosliiton jäsenyritys ja yrittäjä toimitusjohtaja Teemu Kontkanen on jäsenenä liiton hallituksessa..


title: Hyvässä ja pahassa (kappale)

text: Hyvässä ja pahassa on toukokuussa 2014 ilmestynyt Yön single, joka on ensimmäinen single lokakuussa julkaistulta samannimiseltä albumilta. Se tuli myyntiin pelkästään digitaalisessa muodossa. Kappaleen on säveltänyt Yön kitaristina kahteen otteeseen 1980- ja 1990-luvuilla toiminut Markku Petander.


title: Jään sun viereen

text: ”Jään sun viereen” on elokuussa 2014 ilmestynyt Yön single, jolla Olli Lindholmin kanssa duetoi Stina Girs. Se on toinen single lokakuussa 2014 julkaistulta albumilta "Hyvässä ja pahassa". Single tuli myyntiin pelkästään digitaalisessa muodossa. Kappale on alun perin nimeltään ”Snedsteg”, jonka suomenruotsalainen Kometfabriken levytti vuonna 2005. Alkuperäisversion toisena laulajana on ruotsalainen Sara Löfgren.


title: Sankhuwasabhan piirikunta

text: Sankhuwasabhan piirikunta () on yksi Nepalin 75 piirikunnasta. Se sijaitsee Nepalin Itäisen kehitysalueen Kosin vyöhykkeen pohjoisosassa. Piirikuntaa rajaa pohjoisessa Kiinan Tiibetin autonominen alue. Idässä naapurina on Taplejungin, etelässä Terhathumin, Dhankutan ja Bhojpurin sekä lännessä Solukhumbun piirikunta.


title: Sankhuwasabhan piirikunta

text: Sankhuwasabhan piirikunnassa asui vuonna 2011 yhteensä 158 742 henkeä (159 203 as. vuonna 2001). Piirikunnan pinta-ala on 3 480 neliökilometriä ja väestötiheys 46 as./km (2011). Hallinnollinen keskus on Khandbari (26 301 as., 2011), joka sijaitsee linnuntietä runsas 190 kilometriä Kathmandusta itään. Vuonna 2014 piirikuntaan perustettuja kaupunkeja ovat Chainpur ja Madi.


title: Sankhuwasabhan piirikunta

text: Luonnonmaantieteellisesti piirikunta ryhmitellään yleensä Nepalin Itäiseen vuoristovyöhykkeeseen. Tarkemmassa jaottelussa piirikunnasta 0,3 % sisällytetään alempaan trooppiseen, 10,0 % ylempään trooppiseen, 24,8 % subtrooppiseen, 23,3 % lauhkeaan, 12,8 % subalpiiniseen ja 8,4 % alpiiniseen kasvillisuusvyöhykkeeseen sekä 20,4 % ylempään vuoristovyöhykkeeseen (nival zone). Piirikunnan pohjoisrajalla on Makalu, yksi maailman korkeimmista vuorista.


title: Arpia

text: Arpia on suomalainen vuonna 2010 perustettu rock-yhtye.


title: Orkan

text: Orkan voi tarkoittaa seuraavia asioita:


title: Hindunationalismi

text: Hindunationalismi on Intiassa vaikuttava yhteiskunnallinen ja poliittinen ajattelu, joka perustuu Intian henkisiin ja kulttuurisiin perinteisiin. Ajatussuunta tuli ajankohtaiseksi, kun Intiassa heräsi pyrkimys itsenäiseen valtioon ja siirtomaavallan kyseenalaistamiseen.


title: Hindunationalismi

text: Intian politiikassa hindunationalismia edustaa keskustaoikeistolainen valtapuolue Intian kansanpuolue (BJP), ja maan pääministeri on kesäkuusta 2014 ollut BJP:n autoritaarinen äärihindu Narendra Modi. Intian vähemmistöryhmät, kuten muslimit ja kristityt suhtautuvat puolueeseen epäluuloisesti, sillä sen taustavoimissa on ääriajattelua edustavia ryhmiä. Hindunationalistien pyrkimyksenä on islamin aseman heikentäminen. Taustalla on Intian historian vaiheet, jolloin aluetta hallitsivat muslimidynastiat. Nykyisin väestöstä on muslimeja 14 prosenttia, 180 miljoonaa..


title: HMS Bris

text: HMS Bris (runkonumero vuodesta 1921 alkaen V31) oli Ruotsin laivaston Komet-luokan torpedovene, joka luokiteltiin myöhemmin yhteysalukseksi.


title: HMS Bris

text: Alus tilattiin Karlskronan laivastontelakalta. Alus laskettiin vesille 5. toukokuuta 1900 ja se liitettiin laivastoon 31. heinäkuuta.


title: HMS Bris

text: Alus luokiteltiin 1921 yhteysveneeksi runkonumerolla V31, jolloin sen torpedoaseistus korvattiin miinanraivauskalustolla. Alus poistettiin palveluksesta 1. heinäkuuta 1937, minkä jälkeen se upotettiin maalilaivana.


title: HMS Vind

text: HMS Vind (runkonumero vuodesta 1921 alkaen V32) oli Ruotsin laivaston Komet-luokan torpedovene, joka luokiteltiin myöhemmin yhteysalukseksi.


title: HMS Vind

text: Alus tilattiin Karlskronan laivastontelakalta. Alus laskettiin vesille 16. toukokuuta 1900 ja se liitettiin laivastoon 31. heinäkuuta.


title: HMS Vind

text: Alus luokiteltiin 1921 yhteysveneeksi runkonumerolla V32, jolloin sen torpedoaseistus korvattiin miinanraivauskalustolla. Alus poistettiin palveluksesta 1. heinäkuuta 1937.


title: HMS Virgo (1902)

text: HMS Virgo (runkonumero vuodesta 1921 alkaen V33) oli Ruotsin laivaston Komet-luokan torpedovene, joka luokiteltiin myöhemmin yhteysalukseksi.


title: HMS Virgo (1902)

text: Alus tilattiin Karlskronan laivastontelakalta. Alus laskettiin vesille 9. syyskuuta 1902 ja se liitettiin laivastoon 4. lokakuuta.


title: HMS Virgo (1902)

text: Alus luokiteltiin 1921 yhteysveneeksi runkonumerolla V33, jolloin sen torpedoaseistus korvattiin miinanraivauskalustolla. Alus poistettiin palveluksesta 30. joulukuuta 1941.


title: HMS Mira

text: HMS Mira (runkonumero vuodesta 1921 alkaen V34) oli Ruotsin laivaston Komet-luokan torpedovene, joka luokiteltiin myöhemmin yhteysalukseksi.


title: HMS Mira

text: Alus tilattiin Karlskronan laivastontelakalta. Alus laskettiin vesille 26. huhtikuuta 1902 ja se liitettiin laivastoon 26. marraskuuta.


title: HMS Mira

text: Alus luokiteltiin 1921 yhteysveneeksi runkonumerolla V34, jolloin sen torpedoaseistus korvattiin miinanraivauskalustolla. Vuodesta 1935 alkaen alus oli tullilaitoksen johtoaluksena, mistä huolimatta sen kumpikin tykki säilytettiin. Toisen maailmansodan alkaessa alus palautettiin laivastolle, joka poisti sen palveluksesta jo 17. joulukuuta 1943.


title: HMS Gondul (1894)

text: HMS Gondul (runkonumerot 9 ja V21) oli Ruotsin laivaston vuonna 1894 vesillelaskettu Gondul-luokan torpedovene, joka luokiteltiin myöhemmin yhteysalukseksi.


title: HMS Gondul (1894)

text: Alus tilattiin Karlskronan laivastontelakalta. Alus laskettiin vesille 17. toukokuuta 1894 ja se liitettiin laivastoon 11. elokuuta.


title: HMS Gondul (1894)

text: Alus luokiteltiin 1918 yhteysalukseksi runkonumerolla V21, jolloin sille asennettiin miinanraivauskalusto. Lisäksi alusten torpedoputket poistettiin ja 25 millimetrin konekiväärit korvattiin yhdellä 37 millimetrin kanuunalla M/98B. Alus makasi ankkurissa vuodesta 1922 alkaen ja se poistettiin palveluksesta 25. kesäkuuta 1926. Alus romutettiin ennen vuotta 1930.


title: HMS Gudur (1894)

text: HMS Gudur (runkonumerot 11, 10 ja V22) oli Ruotsin laivaston vuonna 1894 vesillelaskettu Gondul-luokan torpedovene, joka luokiteltiin myöhemmin yhteysalukseksi.


title: HMS Gudur (1894)


title: HMS Gudur (1894)

text: Vuoden 1905 unionikriisin jälkeen aluksen numerointi muuttui "Minbåt N:o 11":stä tuli "Minbåt N:o 10". Alus luokiteltiin 1918 yhteysalukseksi runkonumerolla V22, jolloin sille asennettiin miinanraivauskalusto. Lisäksi alusten torpedoputket poistettiin ja 25 millimetrin konekiväärit korvattiin yhdellä 37 millimetrin kanuunalla M/98B. Alus makasi ankkurissa vuodesta 1922 alkaen ja se poistettiin palveluksesta 25. kesäkuuta 1926. Alus romutettiin ennen vuotta 1930.


title: Silkkitie (täsmennyssivu)

text: Silkkitie tarkoittaa muun muassa seuraavia:


title: Andrican konjektuuri

text: Lukuteoriassa Andrican konjektuuri (nimetty Dorin Andrican mukaan) on konjektuuri alkulukujen jakautumisesta. Konjektuuri sanoo että epäyhtälö


title: Andrican konjektuuri

text: pätee kaikille formula_2, missä formula_3 on "n":s alkuluku.


title: Karl Ferdinand Becker

text: Karl Ferdinand Becker (14. huhtikuuta 1775 Lieser – 4. syyskuuta 1849 Offenbach am Main) oli saksalainen kielitieteilijä.


title: Karl Ferdinand Becker

text: Becker kirjoitti kirjan "Deutsche Sprachlehre" (2 osaa 1827-29), laajennettuna nimellä "Ausführliche deutsche Grammatik" (3 osaa, 1836-39, 2. painos 1870. Kun tutkimus oli siihen asti lähtenyt Johann Christoph Adelungin määrittelemien suuntaviivojen mukaan, Becker otti tutkimuksissaan käyttöön loogisemman näkökulman, ja hänellä oli 1840- ja 1850-luvulla suuri vaikutus kielentutkimukseen.


title: Karl Ferdinand Becker

text: Beckerillä oli vaikutusta myös suomalaisiin tutkijoihin, ja hän käsitteli teoksissaan myös suomen kieltä.


title: Eeva Joenpellon kirjailijakoti

text: Eeva Joenpellon kirjailijakoti on Sammatissa sijaitseva, kirjailija Eeva Joenpellon 1970-luvulla rakennuttama talo, jonka hän testamenttasi lle kirjailijoiden käyttöön. Talossa on asunut kirjailijoita vuodesta 2005. Asumiskauden pituus on 3–4 vuotta. Kesäajat talo on Joenpellon perikunnan käytössä.


title: Eeva Joenpellon kirjailijakoti

text: Talossa ovat asuneet seuraavat kirjailijat:


title: Nitarsoni

text: Nitarsoni (CHAsNO) on arsonihappoihin kuuluva orgaaninen yhdiste. Yhdistettä käytetään lääketieteessä erityisesti alkueläinten siipikarjalle aiheuttamien infektioiden ehkäisyyn ja hoitoon.


title: Nitarsoni

text: Nitarsoni on huoneenlämpötilassa vaaleankeltaista kiteistä ainetta. Yhdiste liukenee niukasti kylmään veteen, metanoliin tai etanoliin, mutta runsaammin kuumiin liuottimiin. Rauta(II)yhdisteet pelkistävät nitarsonin arsaniilihapoksi


title: Nitarsoni

text: Nitarsonia syntetisoidaan p-nitroaniliinin diatsoniumsuolan ja natriumarsenaatin välisellä reaktiolla tai samasta diatsoniumsuolasta ja natriumarseniitista kupari(I)kloridin ja natriumhydroksidin läsnä ollessa. Näin muodostuu nitarsonin natriumsuolaa, josta nitarsoni vapautetaan vetykloridin avulla.


title: Nitarsoni

text: Nitarsonia käytetään erityisesti Yhdysvalloissa siipikarjan, kuten kalkkunoiden alkueläintautien hoitamiseen ja ehkäisyyn sekä siipikarjan kasvun tehostamiseen. Yhdistettä käytetään "Cochlosoma anatis" -alkueläimen (tehokkuudesta ei täyttä varmuutta) ja kalkkunoille usein tappavan mustapäätaudin (histomoniaasi) aiheuttavan "Histomonas meleagridis" -alkueläimen tappamiseen. Roksarsonin, karbarsonin ja arsaniilihapon vuonna 2014 tulleen käyttökiellon jälkeen nitarsoni on ollut Yhdysvalloissa ainoa kalkkunoiden mustapäätaudin hoitoon ja ehkäisyyn hyväksytty aine. FDA on antanut määräyksen, jonka mukaan nitarsonin lisääminen eläinten rehuihin ja käyttö eläinlääketieteessä on kiellettyä vuoden 2015 jälkeen.


title: Gerhard Heiberg

text: Jens Gerhard Heiberg (s. 20. huhtikuuta 1939, Oslo) on norjalainen liikemies ja urheilujohtaja. Hän on toiminut mm. Lillhammerin olympialaisten järjestelytoimikunnan puheenjohtajana ja Kansainvälisen olympiakomitean norjalaisedustajana.


title: Gerhard Heiberg

text: Gerhard Heiberg oli nuoruudessaan aktiivi urheilija lajeinaan yleisurheilu, jalkapallo ja tennis. Hän suoritti vuonna 1963 Kööpenhaminan kauppakorkeakoulussa MBA-tutkinnon pääaineenaan liiketaloustiede. Seuraavana vuonna 1964 hän jatkoi opintojaan San Josén yliopistossa, Kaliforniassa.


title: Gerhard Heiberg

text:
Työuransa Heiberg aloitti Norsk Hydrossa, jossa hän työskenteli vuosina 1965-1966. Sen jälkeen hän on työskennellyt
kemianalan norjalaisyrityksen Borregaardin Pariisin toimistossa vuosina 1966-1972 ja Norcem-konsernissa hallinnollisena johtajana vuosina 1972-1987 ja yrityksen fuusioiduttua Aker Norcemiksi konsernijohtajana vuosina 1987-1989 ja Aker A/S:n hallituksen puheenjohtajana vuosina 1989-1996. Lisäksi hän on ollut suurimman norjalaispankin Den norske Bank ASA hallituksen puheenjohtajana vuosina 1995-2000.


title: Gerhard Heiberg

text: Urheilun järjestötehtävät hän aloitti toimimalla Lillehamerin vuoden 1994 talviolympialaisten järjestelytoimikunnan puheenjohtajana vuosina 1989-1994. Helbergistä tuli vuonna 1994 myös Norjan olympiakomitean jäsen. Lisäksi hänet valittiin Kansainvälisen olympiakomitean (KOK) norjalaisjäseneksi vuonna 1994 ja vuonna 2001 hänestä tuli KOK:n toimeenpanevan komitean jäsen eli hänestä tuli 2000-luvun alussa eräs maailman johtavista urheilujohtajista. Tässä tehtävässä hän oli kahdeksan vuotta eli vuoteen 2011 asti. KOK:n markkinointikomitean puheenjohtajana hän toiminut vuosina 2001-2014. Talviolympialaisten järjestäjäehdokkaiden arviointikomiteassa hän ollut valittaessa vuosien 2010 ja 2014 järjestäjää; jälkimmäistä järjestäjää valittaessa komitean puheenjohtajana. Koordinointikomiteassa hän toiminut vuoden 1998, 2002 ja 2006 talvikisoja järjestettäessä.


title: Gerhard Heiberg

text: Urheilupoliittisesti suurimman takaiskun Heiberg koki Oslon ja norjalaisten vetäytyessä vuoden 2022 talviolympialaisten hakukierrokselta.,


title: Gerhard Heiberg

text: Heibergin toiminta afrikkalaisvaltio Togon konsulina joutui vuosituhannen vaihteessa hankalaan valoon hänen ja ystävien matkustaessa sinne. Norjalaislehdistö suhtautui Heibergi rooliin ja toimintaan tilanteessa hyvin kriittisesti.


title: Jalustin (täsmennyssivu)

text: Jalustin tarkoittaa seuraavia asioita:


title: Liechtenstein SN-2

text: Liechtenstein SN-2 oli saksalaisen Telefunkenin valmistama lentokonetutka, jota käytettiin Saksalaisissa lentokoneissa toisen maailmansodan aikana. Tutka asennettiin lähinnä kaksimoottorisiin yöhävittäjiin. Tutkatyyppi SN-2 tuli FuG202:na ensin käyttöön elokuussa vuonna 1941. Myöhemmin opittiin tekemään kevyempiä ja tehokkaampia järjestelmiä. Viimeisenä näistä oli FuG220, jota edelsi FuG212.


title: Sivistyksellinen tutkiminen

text: Sivistyksellinen tutkiminen eli englanniksi cultural probes (myös 'design probes') on tekniikka, jolla innoitetaan muotoilukeksintöjä. Siinä kerätään tietoa kohderyhmän elämästä, ajatuksista ja arvoista. Tekniikan kehittivät Bill Gaver, Tony Dunne ja Elena Pacenti vuonna 1999.


title: Kontaktikulman mittaaminen

text: Kontaktikulman mittaaminen perustuu yleensä suoriin optisiin menetelmiin tai epäsuoriin nesteen ja kiinteän pinnan välisiin voimiin pohjautuviin menetelmiin.


title: Kontaktikulman mittaaminen

text: Yleisimpiin kontaktikulman mittausmenetelmiin kuuluvat pisaramenetelmä, Wilhelmyn levy -menetelmä ja kapillaarinousumenetelmä.


title: Kontaktikulman mittaaminen

text: Optisissa menetelmissä, kuten pisaramenetelmässä, kontaktikulma määritetään visuaalisesti pisaran geometrian avulla. Wilhelmyn levy -menetelmässä kontaktikulma lasketaan vaikuttavan voiman avulla, kun näyte lasketaan nesteeseen. Kapillaarinousumenetelmässä mittaus perustuu puolestaan kapillaari-ilmiöön.


title: Kontaktikulman mittaaminen

text:
Mittauksessa käytettävän menetelmän valintaan vaikuttaa esimerkiksi näytteenä käytettävä materiaali ja sen rakenne. Valintaan vaikuttaa myös se, halutaanko mitata dynaamista vai staattista kontaktikulmaa. Eri menetelmillä mitattujen kontaktikulmien arvot saattavat vaihdella huomattavasti, eikä niiden suora vertaaminen ole kannattavaa. Kontaktikulman arvot riippuvat suuresti pinnan ja nestepisaran ominaisuuksista.
Pisaramenetelmä on yleisin ja helpoin kontaktikulman mittaamiseen käytetty optinen menetelmä. Menetelmään käytetään goniometria, joka on kiinnitetty optiseen penkkiin. Laitteisto sisältää alustan substraatille, injektioruiskun sekä mikroskoopin. Nestepisara tiputetaan substraatin pinnalle injektioruiskun avulla. Pisarasta otetaan tämän jälkeen kuva korkeatarkkuuksisella kameralla.


title: Kontaktikulman mittaaminen

text: Pisaran ja substraatin välinen kontaktikulma määritetään visuaalisesti piirtämällä pisaran reunaan kolmen faasin leikkauskohtaan nestepinnalle tangentti sekä nesteen ja kaasun välinen jana. Kontaktikulma on tangentin ja janan välinen kulma. Goniometri on kytketty tietokoneeseen, jossa on kontaktikulman määrittämiseen ja analysointiin tarkoitettu ohjelma.


title: Kontaktikulman mittaaminen

text: Kontaktikulmaa mitattaessa kontaktikulmien tarkkuudet eivät ole kovin luotettavia alle 20°:n kulmilla, sillä tangentin piirtäminen tällaiselle matalalle pisaralle on haastavaa. Menetelmällä mitattujen kontaktikulmien arvojen tarkkuus on yleensä ±(1-2)° luokkaa, joten se soveltuu kontaktikulman mittaamiseen, mikäli kontaktikulmien arvoilta ei vaadita suurta tarkkuutta.


title: Kontaktikulman mittaaminen

text:
Pisaramenetelmän etuina ovat pieni nestepisaran tilavuus, pisaran helppo levitettävyys substraatin pinnalle sekä Wilhelmyn levy -menetelmään verrattuna nopea pisaran levittyminen alustalle. Nestepisaran tilavuus on tyypillisesti vain muutamia mikrolitroja ja substraatin pinta-alakin vain muutamia neliömillimetrejä.
Staattisessa pisaramenetelmässä nestepisara tiputetaan substraatin pinnalle ja pisaran annetaan asettua lopulliseen muotoonsa ennen kontaktikulman mittaamista. Staattinen kontaktikulma voidaan määrittää ideaalisella pinnalla mekaanisessa tasapainossa olevalle pisaralle Youngin yhtälön mukaisesti
Yhtälössä formula_2 on neste–kaasurajapinnan, formula_3 kiinteä–kaasurajapinnan ja formula_4 kiinteä–nesterajapinnan pintajännitys. formula_5 on Youngin kontaktikulma.


title: Kontaktikulman mittaaminen

text: Ideaalinen kiinteä pinta on homogeeninen. Siinä pinta on täysin sileä ja pintaenergia kaikkialla vakio. Käytännössä kiinteän pinnan pintaenergia vaihtelee, jolloin pinnalla olevalla nestepisaralla esiintyy monia metastabiileja tiloja. Myös pinnankarheus vaihtelee. Tällöin kontaktikulman mittauksessa tulee ottaa huomioon hystereesi-ilmiö. Ideaalisella pinnalla ei esiinny hystereesiä. Pinnan heterogeenisuuteen vaikuttavat erityisesti orgaaniset kontaminaatiot. Nämä estävät pinnan kostumista ja nostavat siten kontaktikulmaa hydrofiilisillä pinnoilla.


title: Kontaktikulman mittaaminen

text: Mitattaessa dynaamista kontaktikulmaa pisarasta määritetään etenevä ja vetäytyvä kontaktikulma. Nämä voidaan määrittää joko lisäämällä nestetilavuutta pisaraan tai kallistamalla tasoa.


title: Kontaktikulman mittaaminen

text: Dynaamisessa kontaktikulman mittausmenetelmässä pisaraan joko lisätään tai siitä poistetaan nestettä riippuen siitä, mitataanko vetäytyvää vai etenevää kontaktikulmaa. Molemmissa tapauksissa nesteen ja kiinteän pinnan välinen pinta-ala pidetään vakiona. Lisättäessä nestettä pisaraan mitataan etenevää kontaktikulmaa formula_6 , ja nestettä poistettaessa vetäytyvää kontaktikulmaa formula_6 .


title: Kontaktikulman mittaaminen

text:
Pinnan heterogeenisuus ja pinnankarheus aiheuttavat hystereesi-ilmiön. Hystereesi määritellään etenevän ja vetäytyvän kontaktikulman arvojen erotuksena
missä formula_9 on hystereesi, formula_6 on etenevä kontaktikulma ja formula_11 on vetäytyvä kontaktikulma.


title: Kontaktikulman mittaaminen

text: Etenevä kontaktikulma on kontaktikulman maksimiarvo ja vetäytyvä puolestaan kontaktikulman minimiarvo. Näiden kontaktikulmien välillä on Gibbsin energian minimi . Hyvin pienillä kontaktikulman muutosnopeuksilla kulman arvo on likimain yhtä suuri kuin staattinen kontaktikulma.


title: Kontaktikulman mittaaminen

text: Etenevää kontaktikulmaa mitattaessa kannattaa pisaran halkaisijaa kasvattaa hitaasti noin 5 millimetriin, niin että ruiskun kärki on samalla koko ajan pisaran sisällä. Näin vältetään pisaran ylimääräiset värähtelyt. Ruiskun kärjen halkaisijan tulisi myös olla pieni, koska tällöin ruiskun vaikutus pisaran muotoon minimoituu. Sileillä heterogeenisillä pinnoilla kokeellinen etenevän kontaktikulman arvo on hyvä approksimaatio Youngin kontaktikulmalle, mutta kokeellinen vetäytyvä kontaktikulma on yleensä pienempi johtuen nesteen sorptiosta tai kiinteän pinnan muodonmuutoksista.


title: Kontaktikulman mittaaminen

text: Koska pisara voi olla epäsymmetrinen, on kannattavaa mitata kontaktikulma pisaran molemmilta puolin ja käyttää näiden keskiarvoa kontaktikulmana. Isoilla substraatin pinta-aloilla kontaktikulma kannattaa mitata useasta eri kohdasta ja laskea mitatuista kontaktikulmista keskimääräiset arvot, jolloin pinnan heterogeenisuuden vaikutus kontaktikulmaan on mahdollisimman pieni.


title: Kontaktikulman mittaaminen

text:
Dynaamista kontaktikulmaa voidaan mitata myös kallistetulta tasolta. Etenevä ja vetäytyvä kontaktikulma mitataan juuri ennen kuin pisara on lähdössä liikkeelle kallistetulla tasolla. Pisaran etuosan etenevä kontaktikulma formula_6 on suurempi kuin pisaran takaosan vetäytyvä kontaktikulma formula_11.
Wilhelmyn levy tai Wilhelmyn vaaka -menetelmä on tapa määrittää kontaktikulma nesteen pintajännityksen avulla . Tässä menetelmässä asetetaan ohut levy osittain nesteeseen ja mitataan siihen pystysuunnassa vaikuttava voima. Menetelmä on nimetty Ludwig Wilhelmyn mukaan, joka käytti ensimmäisenä vastaavaa laitteistoa nesteen pintajännityksen mittaamiseen . Wilhelmyn levy -menetelmä on siis alun perin kehitetty pintajännityksen mittaamiseen, mutta sitä voidaan käyttää myös kontaktikulman mittaamiseen, jos nesteen pintajännitys tunnetaan. Menetelmän avulla mitataan yleisesti staattisia kontaktikulmia, joskin sitä voidaan käyttää myös dynaamisten kontaktikulmien mittaukseen .


title: Kontaktikulman mittaaminen

text:
Näytteenä käytettävä levy asetetaan roikkumaan pystysuunnassa vaa’asta ohuella metallilangalla. Vaa’an avulla mitataan levyyn vaikuttava voima formula_14, jonka avulla nesteen pintajännitys tai kontaktikulma voidaan laskea yhtälöllä .
Yhtälössä formula_16 on nesteen pintajännitys, formula_17 on kostuneen levyn ympärysmitta ja formula_16 kontaktikulma nesteen ja levyn välillä. Levyn ympärysmitta voidaan ilmaista myös muodossa formula_19, jossa formula_20 on levyn leveys ja formula_21 on levyn paksuus. Näistä mitattavia suureita ovat siis formula_14, formula_20, ja formula_21 . Täydellisen kostumisen tapauksessa kontaktikulma on 0°. Levyn upotessa syvälle nesteeseen siihen vaikuttavaan voimaan tulee mukaan kostumisen aiheuttaman voimaan lisäksi noste . Jos levyn alareuna asetetaan täsmälleen tasaisen nestepinnan tasolle, nosteen aiheuttamaa virhettä ei synny .


title: Kontaktikulman mittaaminen

text: Dynaamisen kontaktikulman mittauksen ero staattiseen on se, että levyä liikutetaan nesteeseen ja ulos siitä. Voima mitataan täsmälleen samalla tavalla kuin staattisestikin. Edellä esitetty yhtälö ei kuitenkaan pysty kuvaamaan dynaamisessa tilanteessa vaikuttavia voimia täsmällisesti, vaan tarvitaan hienostuneempia yhtälöitä. .


title: Kontaktikulman mittaaminen

text: Wilhelmyn levy -menetelmällä on etuja optisiin kontaktikulman mittausmenetelmiin nähden. Koska mittaus perustuu vain levyn ympärysmitan ja painon mittaamiseen vaa’an avulla, ovat saatavat tulokset tarkkoja ja laitteiston käyttäjästä riippumattomia. Koska kontaktikulmaa mitataan koko levyn ympärysmitan alueelta, edustaa se koko näytettä paremmin. Näin pienikokoisilla pinnan epäpuhtauksilla ei ole suurta vaikutusta mittaustuloksiin . Menetelmän haittapuolina ovat vaikea näytteenvalmistus ja mahdollinen nesteen imeytyminen. Näytteenä käytettävän levyn tulee olla koostumukseltaan ja topografialtaan mahdollisimman tasainen joka puolelta, ja ympärysmitan mittaaminen tulee suorittaa mahdollisimman tarkasti. Koska menetelmässä käytetään paljon nestettä, se voi imeytyä joihinkin näytteisiin ja aiheuttaa virhettä. .


title: Kontaktikulman mittaaminen

text: Huokoisten materiaalien ja jauheiden kontaktikulmien mittaaminen perinteisin menetelmin on hankalaa niiden heterogeenisten rakenteiden vuoksi. Kapillaari-ilmiöön perustuva kapillaarinousumenetelmä tai Washburn-menetelmä on eniten käytetty menetelmä tällaisten materiaalien ominaisuuksien määrittämiseen.


title: Kontaktikulman mittaaminen

text:
Kapillaarinousumenetelmässä jauheella täytetty lasiputki tuodaan kontaktiin nestepinnan kanssa, jolloin nestettä tunkeutuu jauheeseen kapillaarivoimien seurauksena. Nesteen tunkeutuman syvyys tai lasiputken massan kasvu mitataan ajan funktiona. Kontaktikulma voidaan sitten määrittää käyttäen kokeellisesti määritettyä Washburn-yhtälöä
missä formula_17 on nestetunkeutuman syvyys, formula_27 on nesteen pintajännitys, formula_16 on kontaktikulma, formula_29 on nesteen viskositeetti, formula_30 on penetraatioon kulunut aika ja formula_31 on huokoskoko. Jos nestetunkeuman syvyyden sijaan mittauksissa käytetään nesteen massan kasvua jauheessa, Washburn-yhtälö saa muodon


title: Kontaktikulman mittaaminen

text: Yhtälössä formula_33 on nesteen tiheys ja formula_34 jauheen kapillaarivakio. Kapillaarivakio riippuu esimerkiksi kapillaarin säteestä ja jauheen tiheydestä.


title: Kontaktikulman mittaaminen

text: Kokeellisena menetelmänä kapillaarinousumenetelmä ei suoraan mittaa kontaktikulmaa. Käytännön ongelmana kapillaarinousumenetelmässä on tarkkuus käytettäessä jauheita, joilla on suuri partikkelikoko sekä huokoisia aineita, joiden huokosten kokojakauma on suuri.


title: Kontaktikulman mittaaminen

text: Pisara-, Wilhelmyn levy-, kapillaarinousumenetelmä ovat yleisimmät kontaktikulman mittaamiseen käytetyt menetelmät. Näiden lisäksi on muitakin menetelmiä, joista erityisesti vangitun kuplan menetelmä sopii käyttöön, jossa kontaktikulmaa mitataan korkean pintaenergian omaavalta pinnalta.


title: Kontaktikulman mittaaminen

text: Vangitun kuplan menetelmässä kontaktikulma mitataan nesteeseen upotetun kiinteän levyn ja ilmakuplan välisen rajapinnan kulmasta. Ilmaa annostellaan ruiskulla noin 0,05 ml tutkittavaan nesteeseen kiinteän pinnan alapuolelta. Ilmakupla nousee nesteessä ylöspäin, jolloin se kiinnittyy kappaleen pintaan. Ilman annosteluun käytetyn ruiskun kärki on syytä jättää pisaraan kontaktikulman mittaamiseen saakka samaan tapaan kuin dynaamisessa etenevän kontaktikulman mittaamisessa. Tällä tavoin vältetään ilmakuplan vaeltelu kappaleen pinnalla, mikäli pinta ei ole täysin vaakatasossa.


title: Kontaktikulman mittaaminen

text: Menetelmän käytöllä vältetään ongelmat, jotka aiheutuvat mahdollisista kiinteä–kaasurajapinnan kontaminaatioista. Nesteen lämpötilan tarkkailu on myös helpompaa kuin pisaramenetelmässä. Vangitun kuplan menetelmässä nestettä kuitenkin kuluu paljon enemmän kuin pisaramenetelmässä. Menetelmää käytetään yhdessä pisaramenetelmän kanssa erityisesti polymeeripintojen kontaktikulmien määrittämiseen.


title: Ivar Vind

text: Ivar Emil Vind-Röj (s. 5. tammikuuta 1921 Everdrup, Tanska - k. 11. helmikuuta 1977, Davinde, Tanska) oli tanskalainen yleisurheilija, urheilujohtaja ja sukujuuriltaan vanhaa tanskalaista Vindin aatelissukua.


title: Ivar Vind

text: Ivar Vind oli Tanskan hovin kamariherra Ove Vindin poika. Hän valmistui ylioppilaaksi 1941 ja Tanskan henkikaartin luutnantti vuonna 1945. Vind avioitui vuonna 1951 Tanskan kuningashuonesukuun kuuluvan kreivitär Alexandra av Rosenborgin kanssa. Asuinpaikkana heillä oli Odensen lähellä sijaitseva Sanderumgård vuosina 1950-1974. Siellä Vind suurmaanomistajana keskittyi maatalouden tehokkaisiin viljelymenetelmiin.


title: Ivar Vind

text: Ivar Vind oli nuoruudessaan sodan jälkeen tunnettu tanskalaisyleisurheilija. Hän oli neljä kertaa Tanskan mestari korkeushypyssä vuosina 1943, 1945, 1946 ja 1947. Paras kansainvälinen sijoitus oli vuoden 1946 Oslon EM-kisojen korkeushypyn yhdeksäs sija tuloksella 1,90 cm. Vuonna 1947 Vind opiskeli Englannissa Cambridgen yliopistossa. Hän osallistui samana vuonna Ylioppilaiden maailmankisoihin Pariisissa ja voitti siellä korkeushypyn. Hänen Tanskan korkeushyppyennätyksensä on vuodelta 1947 tuloksella 1,95 cm. Ennätys rikottiin vasta vuonna 1962.


title: Ivar Vind

text: Uransa jälkeen hänet valittiin Kansainvälisen olympiakomitean (KOK) tanskalaisjäseneksi vuosiksi 1958-1977. Prinssi Axelin KOK-kauden jälkeen Vind oli merkittävin tanskalainen urheilujohtaja. Ivar Vindin puoliso kreivitär Alexandra av Rosenborg oli prinssi Axelin veljen Erik av Rosenborgin tytär. Vind toimi KOK:ssa sen ydinorganisaation eli toimeenpanevan komitean jäsenenä vuosina 1963-1967. Hän oli innokas urheilun amatööriaatteen ja olympia-aatteen kannattaja. Niinpä hänestä tuli vuonna 1967 perustetun KOK:n Kulttuuti- ja olympia-aatteen koulutuskomitean ensimmäinen puheenjohtaja. Häntä pidettiin 1960-luvulla jopa mahdollisena seuraajaehdokkaana silloiselle KOK:n puheenjohtajalle Avery Brundagelle. Hän oli Tanskan olympiakomitean puheenjohtaja vuosina 1973-1977.


title: Almgrenin säännöllisyyslause

text: Geometrisessä mittateoriassa Almgrenin säännöllisyyslause, nimetty Frederick Almgrenin mukaan, sanoo että massaminimoivan pinnan singulaarisen joukon kodimensio on vähintään 2. Almgrenin todistus oli 955 sivua pitkä.


title: Manangin piirikunta

text: Manangin piirikunta () on yksi Nepalin 75 piirikunnasta. Se sijaitsee Nepalin Läntisen kehitysalueen Gandakin vyöhykkeellä. Pohjoisessa piirikunta rajautuu Kiinan Tiibetin autonomiseen alueeseen. Idässä naapurina on Gorkhan ja etelässä Lamjungin ja Kaskin sekä lännessä Myagdin ja Mustangin piirikuntaan.


title: Manangin piirikunta

text: Manangin piirikunnassa asui vuonna 2011 yhteensä 6 538 ihmistä (9 587 as. vuonna 2001). Piirikunnan pinta-ala on 2 246 neliökilometriä ja väestötiheys 2,9 as./km, joka kertoo piirikunnan olevan Nepalin harvaanasutuin. Hallinnollinen keskus on pieni Chamen kylä (1 129 as., 2011).


title: Manangin piirikunta

text: Luonnonmaantieteellisesti piirikunta ryhmitellään yleensä Nepalin Läntiseen vuoristovyöhykkeeseen. Tarkemmassa jaottelussa piirikunnasta 0,3 % voidaan sisällyttää subtrooppiseen, 3,7 % lauhkeaan, 14,6 % subalpiiniseen, 13,9 % alpiiniseen ja 42,1 % Trans-Himalajan kasvillisuusvyöhykkeeseen sekä 25,4 % ylempään vuoristovyöhykkeeseen (nival zone) kuuluvaksi.


title: Manangin piirikunta

text: Piirikunnassa tai sen rajoilla on useita Himalajan yli 7 000 metriin kohoavaa vuorta, joista mainittakoon esimerkiksi Manaslu ja Annapurna. Näihin liittyvät Manaslun ja Annapurnan suojelualueet.


title: Taplejungin piirikunta

text: Taplejungin piirikunta () on yksi Nepalin 75 piirikunnasta. Se sijaitsee Nepalin Itäisen kehitysalueen Mechin vyöhykkeen pohjoisosassa. Piirikuntaa rajaa pohjoisessa nykyisin Kiinaan lukeutuva Tiibetin autonominen alue ja idässä Intian Sikkimin osavaltio. Naapuripiirikuntia ovat etelässä Panchtharin ja lännessä Sankhuwasabhan piirikunta.


title: Taplejungin piirikunta

text: Taplejungin piirikunnassa asui vuonna 2011 yhteensä 127 461 ihmistä (134 698 as. vuonna 2001). Piirikunnan pinta-ala on 3 646 neliökilometriä ja väestötiheys 35 as./km. Vuoden 2011 väestönlaskennan aikaan hallinnollinen keskus oli Phunglingin kyläkehityskomitea (14 974 as., 2011), josta muodostettiin toukokuussa 2014 piirikunnan ensimmäinen kaupunki Taplejung. Se sijaitsee linnuntietä 236 kilometriä Kathmandusta itään.


title: Taplejungin piirikunta

text: Luonnonmaantieteellisesti piirikunta ryhmitellään yleensä Nepalin Itäiseen vuoristovyöhykkeeseen. Tarkemmassa jaottelussa piirikunnasta 2,4 % sisällytetään ylempään trooppiseen, 14,8 % subtrooppiseen, 19,5 % lauhkeaan, 16,8 % subalpiiniseen ja 38,8 % alpiiniseen kasvillisuusvyöhykkeeseen sekä 7,7 % ylempään vuoristovyöhykkeeseen (nival zone).


title: Aleksandrovin lause

text: Matematiikassa Aleksandrovin lause, nimetty Aleksandr Danilovitš Aleksandrovin mukaan, sanoo että jos "U" on R:n avoin osajoukko ja  "f" : "U" → R  on konveksi funktio, tällöin "f":llä on toinen derivaatta lähes kaikkialla.


title: Aleksandrovin lause

text: Tulos liittyy läheisesti Rademacherin lauseeseen.


title: Jake Hughes

text: Jake Hughes (s. 30. toukokuuta 1994 Birmingham) on brittiläinen moottoriurheilija.


title: Jake Hughes

text: Hughes aloitti uransa Karting-luokissa sijoittuen vuonna 2012 Kartmasters British Grand Prix - Formula KGP -luokan kolmanneksi. Samana vuonna hän aloitti kilpauransa ajaen kaksi kilpailua Formula Renault BARC -sarjassa. Vuonna 2013 Hughes kilpaili BRDC Formula 4 -sarjassa ja voitti sarjan mestaruuden saavuttaen neljä voittoa, neljä paalupaikkaa ja kymmenen palkintosijaa. Vuonna 2014 Hughes ajoi Formula Renault NEC -sarjassa sijoittuen sarjan kahdeksanneksi. Samana vuonna hän kilpaili muutamia kilpailuja Eurocup Formula Renault ja Formula Renault Alps -sarjoissa. Vuonna 2015 Hughes kilpaili täyden kauden Eurocup -sarjassa suomalaisen Koiranen GP -tallin kuljettajana. Hän saavutti kauden aikana yhden voiton ja yhden paalupaikan sijoittuen sarjan kuudenneksi. Vuonna 2016 Hughes kilpaili GP3-sarjassa DAMS-tallissa.


title: Pedro Roque

text: Pedro Roque Favier (13. maaliskuuta 1968 Holguín – 24. toukokuuta 2015 Havanna) oli kuubalainen kreikkalais-roomalaisen tyylin painija, maailmanmestari ja Pan-Amerikan kisojen kultamitalisti.


title: Pedro Roque

text: Pääasiassa 52 kilogramman painoluokassa kilpaillut Roque voitti maailmanmestaruuden Clermont-Ferrandista 1987. Hän saavutti sarjavoittoja myös muun muassa Pan-Amerikan mestaruuskilpailuissa, maailmancupissa ja juniorien maailmanmestaruuskilpailuissa.


title: Pedro Roque

text: Roque kuoli 24. toukokuuta 2015 Havannassa 47 vuoden iässä hengitysongelmiin.


title: Ferdinand Habsburg

text: Ferdinand Zvonimir Habsburg-Lothringen ("Ferdinand Zvonimir Maria Balthus Keith Michael Otto Antal Bahnam Leonhard"; kutsutaan nimellä Ferdinand Habsburg, 21. kesäkuuta, 1997 Salzburg, Itävalta) on itävaltalainen autourheilija, joka kuuluu Itävallan entiseen Habsburg-hallitsijasukuun. Hänen isänsä on Karl Habsburg-Lothringen, joka on nykyään Habsburg-suvun päämies. Hänen isoisänsä on nyt jo edesmennyt Otto von Habsburg. Lisäksi hän on entisen Itävallan keisarin Kaarle I:n lapsenlapsenlapsi.


title: Ferdinand Habsburg

text: Ferdinand aloitti uransa Karting-luokista 14-vuotiaana. Hän voitti ROTAX Junior -luokassa useita mestaruuksia josta hän siirtyi vuonna 2014 Rotax DD2 -luokkaan jossa hän sijoittui luokassa 12:ksi. Vuonna 2014 Habsburg aloitti kilpauransa Formula Renault 1.6 NEC -sarjassa saavuttaen neljä palkintosijaa sijoittuen sarjassa neljänneksi. Vuonna 2015 Habsburg kilpaili Formula Renault 2.0 NEC -sarjassa saavuttaen 62 pistettä sijoittuen sarjan 19:ksi. Samana vuonna hän ajoi Uuden-Seelannin Toyota Racing Series -sarjassa sijoittuen sarjan 11:ksi. Hän kilpaili samana vuonna myös Eurocup Formula Renault -sarjassa vierailevana kuljettajana.


title: HMS Munin (1886)

text: HMS Munin (runkonumerot 3 ja V17) oli Ruotsin laivaston vuonna 1886 vesillelaskettu Munin-luokan torpedovene, joka luokiteltiin myöhemmin yhteysalukseksi.


title: HMS Munin (1886)

text: Alus tilattiin Bergsunds Mekaniska Verkstads AB:lta. Alus laskettiin vesille 1886 ja se liitettiin laivastoon 12. heinäkuuta 1887, jolloin se sai numeroksee "Minbåt N:o 3".


title: HMS Munin (1886)

text: Alus luokiteltiin vuonna 1906 2. luokan torpedoveneeksi ja edelleen yhteysalukseksi vuonna 1916 runkonumerolla "V17". Se poistettiin palveluksesta 12. lokakuuta 1923 ja alus upotettiin maalilaivana vuonna 1926. Hylky nostettiin ja se myytiin romutettavaksi vuonna 1941.


title: HMS Freke (1886)

text: HMS Freke (runkonumerot 5, 2 ja V16) oli Ruotsin laivaston vuonna 1886 vesillelaskettu Munin-luokan torpedovene, joka luokiteltiin myöhemmin yhteysalukseksi.


title: HMS Freke (1886)

text: Alus tilattiin Bergsunds Mekaniska Verkstads AB:lta. Alus laskettiin vesille vuonna 1886 ja se liitettiin laivastoon vuonna 1887, jolloin se sai numeroksee "Minbåt N:o 5".


title: HMS Freke (1886)

text: Alus luokiteltiin vuonna 1906 2. luokan torpedoveneeksi "N:o 2" ja edelleen yhteysalukseksi vuonna 1915 runkonumerolla "V16". Se poistettiin palveluksesta 12. lokakuuta 1923.


title: HMS Gere (1887)

text: HMS Gere (runkonumerot 7, 4 ja V18) oli Ruotsin laivaston vuonna 1887 vesillelaskettu Munin-luokan torpedovene, joka luokiteltiin myöhemmin yhteysalukseksi.


title: HMS Gere (1887)

text: Alus tilattiin Bergsunds Mekaniska Verkstads AB:lta. Alus laskettiin vesille vuonna 1887 ja se liitettiin laivastoon vielä samana vuonna, jolloin se sai numeroksee "Minbåt N:o 7".


title: HMS Gere (1887)

text: Alus luokiteltiin vuonna 1906 2. luokan torpedoveneeksi "N:o 4" ja edelleen yhteysalukseksi vuonna 1915 runkonumerolla V18. Se poistettiin palveluksesta 12. lokakuuta 1923.


title: HMS Rolf

text: HMS Rolf (runkonumerot 61, B6 ja V6) oli Ruotsin laivaston vuonna 1880 vesillelaskettu torpedovene, joka luokiteltiin myöhemmin ensin vartioveneeksi ja sitten yhteysalukseksi.


title: HMS Rolf

text: Alus tilattiin Karlskronan laivastontelakalta. Alus laskettiin vesille vuonna 1880 ja se liitettiin laivastoon lokakuussa 1882.


title: HMS Rolf

text: Alus kastettiin vuonna 1887 "HMS Blinkiksi" runkonumerolla 61. Alus muutettiin vartioveneeksi vuonna 1903 runkonumerolla "B6". Tällöin aluksen torpedoputket poistettiin ja sen tykkiaseistukseen lisättiin 37 mm M/98B -pikatykki. Aluksen miehistöntarve oli muutostöiden jälkeen kasvanut kolmeentoista. Vuonna 1910 alus luokiteltiin yhteysalukseksi runkonumerolla V6. Se palveli lauttana sukellusveneviirikössä ennen palveluksesta poistoaan 21. maaliskuuta 1919. Alus romutettiin vuonna 1921.


title: Rasmus Larsen

text: Rasmus Glarbjerg Larsen (25. marraskuuta 1994 Rudersdal – toukokuu 2015, Belgia) oli tanskalainen koripalloilija.


title: Rasmus Larsen

text: Larsen kuului Tanskan ja Euroopan suurimpiin koripallolupauksiin: muun muassa ACB-debyytissään hän teki 15 pistettä. Larsen löytyi kuolleena kotoaan Belgiassa 13. toukokuuta 2015. Hän ei ollut ilmaantunut seuransa pelimatkalle, minkä vuoksi häntä oli alettu etsiä. Oletettavasti nukkuessaan kuollut Larsen oli kuollessaan vasta 20-vuotias.


title: HMS Seid

text: HMS Seid (runkonumerot 63, B7 ja V7) oli Ruotsin laivaston vuonna 1882 vesillelaskettu torpedovene, joka luokiteltiin myöhemmin ensin vartioveneeksi ja sitten yhteysalukseksi.


title: HMS Seid

text: Alus tilattiin Chiswickistä John I. Thornycroft and Companyn Church Wharfilta. Alus laskettiin vesille 22. marraskuuta 1882 ja se liitettiin laivastoon kuukautta myöhemmin 22. joulukuuta .


title: HMS Seid

text: Vuonna 1887 alus nimettiin "Minbåt N:o 63":ksi ja samalla se sai nimen "Blixt". Alus muutettiin vartioveneeksi vuosina 1907-1909 runkonumerolla "B7". Tällöin aluksen torpedoputket poistettiin ja sen tykkiaseistukseksi jäi 37 mm M/98B -pikatykki. Vuonna 1910 alus luokiteltiin yhteysalukseksi runkonumerolla "V6". Se luovutettiin rannikkotykistölle vuonna 1919 ja se liitettiin osaksi Vaxholmin linnaketta. Alus poistettiin palveluksesta 18. kesäkuuta 1926.


title: HMS Spring

text: HMS Spring oli Ruotsin laivaston vuonna 1874 vesillelaskettu torpedovene.


title: HMS Spring

text: Alus tilattiin Chiswickistä John I. Thornycroft and Companyn Church Wharfilta ja se laskettiin vesille vuonna 1874. Alus liitettiin laivastoon vielä samana vuonna. Alus kuljetettiin "SS Atlantan" kansilastina Ruotsiin ja se laskettiin vesille Skeppsbronilla Tukholmassa. Alus oli lähes suora kopio maailman ensimmäisestä torpedoveneestä Norjan laivaston "KNM Rapista". Aluksen peräsin oli potkurin etupuolella, mikä heikensi sen ohjattavuutta.


title: HMS Spring

text: Aluksen peräsin siirrettiin potkurin taakse vuonna 1879. Vuonna 1878 alus sai nimen "Minbåt N:o 1" ja edelleen vuonna 1887 "HMS Glimt", jolloin se luokiteltiin 3. luokan miinaveneeksi N:o 101. Alus poistettiin palveluksesta 17. helmikuuta 1893.


title: Seksuaalisen syrjinnän asiamies

text: Seksuaalisen syrjinnän asiamies () oli aiemmin Ruotsissa valtiollinen hallintoviranomainen, joka aloitti toimintansa 1. toukokuuta 1999.


title: Seksuaalisen syrjinnän asiamies

text: Asiamiehen tehtävänä oli homofobian ja sukupuoliseen suuntautumiseen kohdistuvan syrjinnän vastustaminen. Syrjinnällä tarkoitettiin epäoikeudenmukaista tai loukkaavaa menettelyä homo-, bi- tai heteroseksuaalisuutta kohtaan. Viranomaisen tehtävät siirrettiin 1. tammikuuta 2009 syrjintäasiamiehelle.


title: Seksuaalisen syrjinnän asiamies

text: Seksuaalisyrjintäasiamiehen toimiston ensimmäinen ja ainoa johtaja oli Hans Ytterberg.


title: HTML-värit

text: HTML-värit ovat värejä, joita käytetään internet-sivuilla, sekä kyseisten värien kuvailemiseen ja luokitteluun käytettyjä keinoja.


title: HTML-värit

text: HTML 4.01 -määritelmä nimeää 16 väriä, jotka ovat seuraavat:


title: HTML-värit

text: Nämä 16 luokitellaan "16 perusväriksi, jotka löytyvät Windows VGA-paletista."


title: Ahvenlampi (Paatene)

text: Ahvenlampi (; ) on taajama Karjalan tasavallan Karhumäen piirin Paatenen kunnassa Venäjällä. Se sijaitsee samannimisen lammen rannalla 21 kilometriä Paatenesta luoteeseen. Taajamassa on 210 asukasta (vuonna 2012).


title: Ahvenlampi (Paatene)

text: Ahvenlampi on perustettu metsätyöläisten asutukseksi vuonna 1953. Neuvostoaikana se kuului Paatenen kyläneuvostoon.


title: Ahvenlampi (Paatene)

text: Taajama koostuu puutarhapalstojen ympäröimistä omakotitaloista. Sen palveluihin kuuluvat koulu, lääkintäasema ja kauppa.


title: Jouhivaara

text: Jouhivaara (; ) on taajama Karjalan tasavallan Karhumäen piirin Paatenen kunnassa Venäjällä. Se sijaitsee Seesjärven etelärannalla 28 kilometriä Paatenesta kaakkoon. Taajamassa on 90 asukasta (vuonna 2012).


title: Jouhivaara

text: Jouhivaaran kylä mainitaan ensimmäisen kerran vuonna 1707. Tuolloin siellä oli kaksi asuttua ja yksi autio talo. 1900-luvun alussa kylä kuului Paatenen volostin Maaselän kyläkuntaan. Vuonna 1905 siellä oli 35 taloa, 219 asukasta ja koulu. Neuvostoaikana Jouhivaara kuului Karjalan Maaselän kyläneuvostoon. Vuonna 1933 siellä oli 214 asukasta, jotka kaikki olivat karjalaisia.


title: Jouhivaara

text: Taajama koostuu puutarhapalstojen ympäröimistä maalaistaloista. Suojelukohteita ovat hautausmaan pieni tsasouna, kaksi vanhaa asuintaloa ja aitta. Jouhivaaralla on historiallisen astutuksen status.


title: Sonic Drift Racing

text: Sonic Drift Racing (myös nimellä Sonic Drift 2) on Segan kehittämä ja julkaisema ajopeli, joka on julkaistu vuonna Sega Game Gearille. Peli kuuluu "Sonic the Hedgehog" -pelisarjaan ja on seuraaja "Sonic Drift" -pelille.


title: Pogosta (Paatene)

text: Pogosta (myös "Paatenen Pogosta", "Kirikköpuoli"; ; ) on kylä Karjalan tasavallan Karhumäen piirin Paatenen kunnassa Venäjällä. Se sijaitsee Seesjärven rannalla Paatenen eteläpuolella. Kylässä on neljä asukasta (vuonna 2012).


title: Pogosta (Paatene)

text: Paatenen kylä ja sen pogosta mainitaan ensimmäisen kerran 1500-luvun lopulla. Vuonna 1905 pogostalla oli 25 taloa, 162 asukasta ja koulu. Vuonna 1933 asukkaita oli 189, joista 167 oli karjalaisia, 15 venäläisiä ja 7 muiden kansallisuuksien edustajia.


title: Pogosta (Paatene)

text: Pogostalla kohoava puinen Neitsyt Marian syntymän kirkko on rakennettu mallipiirustusten mukaan vuonna 1900. Kylällä on historiallisen asutuksen status.


title: Sonic the Hedgehog: Triple Trouble

text: Sonic The Hedgehog: Triple Trouble (eli Sonic Triple Trouble, tunnetaan Japanissa nimellä Sonic & Tails 2) on Segan kehittämä videopeli, joka julkaistiin Japanissa, Pohjois-Amerikassa ja Euroopassa Sega Game Gearille vuonna 1994 Sonic & Knucklesin jälkeen. Pelissä voi valita Sonicin tai Tailsin pelin alussa, koska Sonicin on kerättävä Special Stagessa kaaossmaragdit. Sillä Knuckles voi olla vaarassa Nack The Weaselilta.


title: Selgi

text: Selgi eli Selki eli Sellinkylä (; ) on kylä Karjalan tasavallan Karhumäen piirin Paatenen kunnassa Venäjällä. Se sijaitsee Sellinjärven rannalla 24 kilometriä Paatenesta lounaaseen. Kylässä on 130 asukasta (vuonna 2012).


title: Selgi

text: Novgorodin Lappiin kuulunut Sellin pogosta mainitaan ensimmäisen kerran 1500-luvun lopulla. Sen vanhimpia kyliä olivat Himola, Jänkäjärvi, Kuutamalahti, Lupasalmi, Porajärvi, Roikonniemi, Soutujärvi, Tšiassalmi (ven. "Tšijasalma") ja Uskali. Pogostan taloluku pysyi lähes muuttumattomana, reilun kahdensadan suuruisena, aina 1700-luvulle saakka. Sen keskuksen muodosti Sellin kyläryhmä, jonka osia olivat Pogosta (ven. "Seletski Pogost"), Pohjoispää ("Severnyi Konets"), Suvipää ("Južnyi Konets"), Ranta ("Bereg"), Präkkilä ("Prjakkila") sekä myöhemmin syntynyt Tuhkavaara.


title: Selgi

text: 1900-luvun alussa Sellin kyläryhmä muodosti Poventsan kihlakunnan Paatenen volostiin kuuluneen kyläkunnan. Vuonna 1905 siinä oli yhteensä 125 taloa, 846 asukasta ja kaksi koulua. Neuvostoaikana perustettiin aluksi Seesjärven piiriin kuulunut Sellin kyläneuvosto. Vuonna 1933 kyläneuvostossa oli 958 asukasta, joista 922 oli karjalaisia, 26 venäläisiä, 6 suomalaisia ja 4 muiden kansallisuuksien edustajia.


title: Selgi

text: Kylällä on historiallisen astutuksen status. Sen nähtävyyksiin kuuluu joukko vanhoja asuin- ja talousrakennuksia sekä Venäjän sisällissodassa ja toisessa maailmansodassa kaatuneiden puna-armeijalaisten ja partisaanien hautapaikka. Sellinjärven rannoilta on löydetty kivikautisia asuinpaikkoja.


title: Agent Hugo: RoboRumble

text: Agent Hugo: RoboRumble on ITE Median kehittämä ja julkaisema ajopeli. Peli on julkaistu vuonna PlayStation 2:lle ja Windowsille.


title: Laazari

text: Laazari (myös "Laasari"; ; ) on entinen kylä Karjalan tasavallan Karhumäen piirin Paatenen kunnassa Venäjällä. Se sijaitsee samannimisen järven rannalla noin 50 kilometriä Paatenesta luoteeseen.


title: Laazari

text: Paatenen pogostaan kuulunut kylä mainitaan ensimmäisen kerran nimellä "Lulozero" vuoden 1588 tienoilla. Vuoden 1597 verokirjan mukaan siellä oli neljä taloa. Vuonna 1765 taloluku oli kasvanut kahteentoista. 1900-luvun alussa Laazari kuului Paatenen volostin Särkijärven kyläkuntaan. Vuonna 1905 siellä oli 20 taloa, 122 asukasta ja koulu. Neuvostoaikana perustettiin Seesjärven piiriin kuulunut Laazarin kyläneuvosto, johon kuuluivat myös Honkaniemen, Kuusiniemen, Lytän, Nesterinvaaran, Pölkkylän ja Tšiassalmen kylät sekä Voloman metsätyömaa. Vuonna 1933 kyläneuvostossa oli 599 asukasta, joista kymmenen oli venäläisiä ja loput karjalaisia. Toisen maailmansodan jälkeen Laazari liitettiin Särkijärven kyläneuvostoon.


title: Laazari

text: Laazarilla on historiallisen asutuksen status. Sen 1500-luvulla pystytetty Pyhän Eliaan tsasouna on valtakunnallinen suojelukohde. Muita rakennusmuistomerkkejä ovat vanhat talousrakennukset..


title: Danny Harris

text: Daniel Lee "Danny" Harris (s. 7. syyskuuta 1965 Torrance, Kalifornia) on yhdysvaltalainen 400 metrin aitajuoksija.


title: Danny Harris

text: Harrisin isä kuoli Dannyn ollessa kolmevuotias ja äiti, kun Danny oli 14-vuotias. Hän kasvoi isovanhempiensa luona. Hän haaveili NFL-urasta, eikä vielä high school -aikanaan ollut juossut 400 metrin aitajuoksua. Hän tosin teki Yhdysvaltojen ikäkausiennätyksen 300 metrin aitajuoksussa 35,52.


title: Danny Harris

text: Aloitettuaan opintonsa Iowan yliopistossa hän teki kolmannessa 400 metrin aitajuoksukilpailussaan nuorten maailmanennätyksen 49,55. Vuoden 1984 aikana hän paransi ennätyksensä 48,02:een, ja hävisi vain kahdesti: Edwin Mosesille olympiakarsinnoissa ja Los Angelesin olympialaisissa, jossa hänen hopea-aikansa oli 48,13. Hän voitti NCAA:n mestaruuden 400 metrin aitajuoksussa 1984, 1985 ja 1986. Yhdysvaltojen-mestaruuden hän voitti 1986 sekä sai hopeaa 1985 ja 1987.


title: Danny Harris

text: Harris katkaisi Edwin Mosesin lähes kymmenen vuotta ja 107 loppukilpailua kestäneen voittoputken kukistaessaan hänet Madridissa 4. kesäkuuta 1987 ajoin 47,56 – 47,69. Rooman MM-kilpailuissa 1987 hän hävisi Mosesille 0,02 sekuntia ja sai hopeaa ajalla 47,48.


title: Danny Harris

text: Harris jäi olympiakarsinnoissa 1988 viidenneksi ajalla 47,76. Hän voitti GP-finaalin 1988, sijoittui toiseksi 1990 ja kolmanneksi 1986. Hän voitti Yhdysvaltojen-mestaruuden 1991 ja juoksi ennätyksensä 47,38 Lausannessa 10. heinäkuuta 1991. Tokion MM-kilpailuissa hän oli viides.


title: Danny Harris

text: Harris jäi kiinni kokaiinin käytöstä Yhdysvaltojen hallimestaruuskilpailuissa 1992 ja sai neljän vuoden kilpailukiellon, jonka Yhdysvaltojen yleisurheiluliitto vetoomuksen jälkeen lyhensi, ja hän aloitti kilpailemisen 1994. IAAF antoi hänelle kuitenkin kilpailuluvan vasta kaudelle 1995. Hän ei selviytynyt enää arvokilpailuihin, mutta kukisti 1995 kolme kertaa maailmanmestari Derrick Adkinsin, ja juoksi ajan 47,56.


title: Robert Ibáñez

text: Roberto Ibáñez Castro, yleensä vain Robert (s. 22. maaliskuuta 1993 Valencia, Espanja) on espanjalainen jalkapalloilija. Hän edusta Espanjan Primera Divisiónissa pelaavaa Valenciaa ja on pelipaikaltaan oikea laitalinkki.


title: Robert Ibáñez

text: Ibáñez liittyi Valencia nuorisoakatemiaan vuonna 2000. Ensimmäisen ottelunsa seuran reservijoukkueessa hän pelasi kaudella 2010–2011 maan neljänneksi korkeimmalla sarjatasolla Tercera Divisiónissa.


title: Robert Ibáñez

text: Kesällä 2014 edustusjoukkueen uusi päävalmentaja Nuno Espírito Santo nosti Ibáñezin mukaan harjoituskaudella pelattuun Emirates Cupiin. Ensiesiintymisensä edustusjoukkueessa hän teki 29. elokuuta 2014 ottelussa Málagaa vastaan.


title: Robert Ibáñez

text: 16. tammikuuta 2015 Ibáñez siirtyi loppukauden kestävällä lainasopimuksella Granadaan. Hän teki ensimmäisen maalinsa ammattilaisurallaan ja uudessa seurassaan 25. tammikuuta 2015 ottelussa Deportivo La Coruñaa vastaan.


title: Kai Holm (urheilujohtaja)

text: Kai Holm (s. 1. joulukuuta 1938 Tanska ) on entinen tanskalainen palloilulajien urheilija ja urheilujohtaja.


title: Kai Holm (urheilujohtaja)

text: Kai Holm on koulutukseltaan insinööri Horsensin Ammattikorkeakoulusta vuonna 1961. Vuodesta 1963 alkaen hän johti perustamaansa rakennusalan yritystä vuoteen 1986. Hän aloitti vuonna 1974 rahoituspankkiirina, jota tehtävää hän hoiti vuoteen 1987. Sen jälkeen hän toimi vuodesta 1987 tanskalaisen veikkaus- ja lottoyhtiön varatoimitusjohtajana.


title: Kai Holm (urheilujohtaja)

text: Holmin urheilu-ura alkoi 1950-luvulla, jolloin hänen päälajejaan olivat uinti ja vesipalloilu, jossa hän oli kansallista tasoa. 1960-luvulla hänestä tuli monipuolinen palloilija. Hän pelasi jalkapalloa, jääkiekkoa ja käsipalloa lajien tanskalaisissa pääsarjoissa.


title: Kai Holm (urheilujohtaja)

text: Kai Holm aloitti urheilujärjestötoiminnan 1960-luvun lopulla Tanskan Uinti- ja hengenpelastusliitossa. Hänet valittiin liiton puheenjohtajaksi vuosiksi 1977-1983. Vuonna 1978 Holm valittiin Tanskan Urheiluliiton hallituksen jäseneksi. Hänet valittiin keskusjärjestön puheenjohtajaksi 1983, ja tätä tehtävää hän hoiti aina vuoteen 2007. Tanskan olympiakomitean puheenjohtajana hän toimi vuosina 1992-2007.


title: Kai Holm (urheilujohtaja)

text: Kansainvälinen urheilujohtaja alkoi vuonna 1992, jolloin hänet valittiin Kansainvälisten Maailmankisojen järjestön (IMGA) puheenjohtajaksi. Hänet valittiin edelleen vuonna 2002 Kansainväliseen olympiakomiteaan (KOK) silloisen tanskalaisedustajan Niels Holst-Sørensenin seuraajaksi hänen täytettyä 80 vuotta. KOK:ssa Holm toimi vuoden 2014 talvikisaehdokkaiden arviointiryhmässä vuosina 2006-2007. Täytettyään 70 vuotta Kai Holm joutui jäämään syrjään KOK:sta sen uusien ikärajoitussääntöjen perusteella.


title: Jeison Murillo

text: Jeison Fabián Murillo Cerón (s. 27. toukokuuta 1992 Cali, Kolumbia) on kolumbialainen jalkapalloilija. Hän edustaa Espanjan Primera Divisiónissa pelaavaa Barcelonaa ja on pelipaikaltaan keskuspuolustaja.


title: Jeison Murillo

text: Murillo palasi kesällä 2013 takaisin Granadaan lainapestiensä jälkeen. Ensiesiintymisensä Primera Divisiónissa hän teki 18. elokuuta 2013 ottelussa Osasunaa vastaan.


title: Jeison Murillo

text: Helmikuussa 2015 Murillo solmi italialaisseura Internazionalen kanssa viisivuotisen sopimuksen ja hänestä maksettiin 8 miljoonan euron siirtokorvaus. Sopimus astui voimaan heinäkuusta 2015 lähtien.


title: Käsipallon Saksan Cup

text: DHB-Pokal eli Saksan cup on arvostetuin käsipallokilpailu Saksassa heti Bundesligan jälkeen. Turnaus pelataan cup-systeemin mukaan niin, että joka kierroksella voittajat jatkavat eteenpäin. Saksan cupia on pelattu vuodesta 1975 alkaen ja menestynein seura cupissa on THW Kiel, jolla on 9 mestaruutta.


title: Tadmur

text: Tadmur () on kaupunki Syyrian keskiosan aavikolla Homsin maakunnassa lähellä Palmyran keidasta ja rauniokaupunkia. Vuoden 2004 väestönlaskennassa siellä oli noin 51 000 asukasta, ja se on yhteensä 76 942 asukkaan (VL2004) Tadmorin piirikunnan hallintokeskus. Englanniksi kaupunkia kutsutaan usein Palmyraksi, arabiaksi sen nimi on Tadmur. Kaupunki on strategisesti tärkeä, sillä se sijaitsee tärkeiden maanteiden risteyskohdassa kaasukenttien keskellä. Siellä oli pahamaineinen Tadmurin vankila. Kaupungissa on myös sotilaslentokenttä.


title: Tadmur

text: Tadmurin vieressä ovat Palmyran rauniot. Palmyra oli yksi antiikin ajan tärkeimmistä kulttuurikeskuksista, joka sijaitsi Kiinan ja Euroopan välisen silkkitien varrella. Se oli välillä itsenäisen Palmyran valtakunnan pääkaupunki, välillä Rooman vallan alla. Se kukoisti etenkin vuosina 1–300 jaa. Nykyinen Tadmurin kaupunki sai kuitenkin alkunsa vasta Syyrian ollessa Ranskan mandaattialue 1930-luvun alkupuolella. Ranskalaiset virkamiehet suunnittelivat kaupungin arkeologisen museon ja uusklassisen kaupungintalon ympärille. Belin temppelin raunioiden joukossa eli tätä ennen joitakin asukkaita, mutta heidät pakkosiirrettiin uuteen kaupunkiin.


title: Tadmur

text: Vapaan Ranskan ja Yhdistyneen kuningaskunnan joukot hyökkäsivät toukokuussa 1941 Vichyn Ranskan hallitsemaan Syyriaan Transjordaniasta. Kun Vichyn Ranskan joukot pysäyttivät hyökkäyksen Damaskoksen ulkopuolella, joukot tekivät saartoliikkeen ja valtasivat lopulta Tadmurin uhaten näin Vichyn Ranskan huoltoreittejä. Vichyn Ranskan oli tällöin vetäydyttävä maan pääkaupungista. Sittemmin kaupunki on kasvanut alkuperäisistä mitoistaan siten, että se on levinnyt jo aivan Palmyran raunioiden lähettyville. Kaupungin läpi virtasi aikanaan Efqan lähde, joka on sittemmin tyrehtynyt kasvaneen väestön ja vedentarpeen takia. Kaupungissa oli ennen ISISin valtausta erittäin pahamaineinen Tadmurin vankila. Se rakennettiin alun perin Ranskan armeijan sotilasparakeiksi. Vuonna 1980 paikalla surmattiin noin 500 muslimiveljeskuntaan kuulunutta vankia. ISIS räjäytti toukokuun 30. päivä 2015 Tadmurin vankilan.


title: Tadmur

text: Modernin Tadmurin pääasiallinen elinkeino on matkailu. Kaupunki on myös Palmyran maakaasuesiintymien hyödynnyksen logistinen keskus. Valtiollinen Syrian Petroleum Company on pyrkinyt rakentamaan maakaasuesiintymän turvin sähköntuotantoa. Isis-järjestö valtasi Tadmurin toukokuussa 2015. Heinäkuussa järjestö surmasi paikalla 25 ottamaansa vankia. Syyrian armeijan joukot ja hallitukselle uskolliset puolisotilaalliset joukot valtasivat kaupungin takaisin maaliskuussa 2016. Joulukuussa 2016 Isis valtasi kaupungin jälleen vastahyökkäyksellä hallituksen joukkoja vastaan näiden huomion ollessa keskittyneenä Aleppon valtaukseen. Kaupunki vaihtoi käsiä jälleen maaliskuussa 2017, jolloin hallituksen joukot ilmoittivat vallanneensa koko kaupungin.


title: Tadmur

text: Vuoden 2004 väestönlaskennassa Tadmurissa oli noin 51 000 asukasta, ja se on yhteensä 76 942 asukkaan (VL2004) Tadmorin piirikunnan hallintokeskus. Huomattavaa on, että ennen Syyrian sisällissotaa Syyrian väkiluku kasvoi vuoden 2011 alkuun mennessä, mutta sodan aiheuttamat väestöliikkeet ovat muuttaneet asukaslukuja huomattavasti miltei kaikkialla Syyriassa. Suuri osa väestöstä on beduiineja.


title: Dar'an maakunta

text: Dar'a () on yksi Syyrian neljästätoista maakunnasta. Se sijaitsee maan lounaisimmassa osassa. Sen nimi kirjoitetaan länsimaissa myös Deraa tai Daraa. Maakunnan pinta-ala on 3 730 km². Vuonna 2011, ennen sisällissotaa, sen väkiluvuksi arvioitiin 1,027 miljoonaa. Maakunnan pääkaupunki on Daraa.


title: Dar'an maakunta

text: Maakunta rajautuu etelässä Jordaniaan. Lännessä naapurina on pääosin Israelin miehittämä Kuneitran, pohjoisessa Rif Dimašqin ja idässä Suwaydan maakunta.


title: Dar'an maakunta

text: Dar'assa sijaitseva Bosra on Unescon maailmanperintökohde.


title: Geferson

text: Geferson Cerqueira Teles eli Geferson (s. 13. toukokuuta 1994 Lauro de Freitas) on brasilialainen jalkapalloilija, joka edustaa Brasilian Série A:ssa pelaavaa Internacionalia. Pelipaikaltaan hän on vasen laitapuolustaja.


title: Darwinin pommitus

text: Darwinin pommitus oli toisessa maailmansodassa keisarillisen Japanin laivaston ilmavoimien tekemä 19. helmikuuta 1942 pommituslento Darwiniin Australiaan. Hyökkäyksessä 242 lentokonetta iski Darwinin satamaa ja siellä olleita aluksia sekä kaupungin lentokenttiä. Pommituksen tarkoituksena oli estää liittoutuneita käyttämästä satamaa ja tukikohtia hyökkäyksiin Timoriin ja Jaavalle. Pommituksessa upotettiin kahdeksan alusta ja vahingoitettiin 25 muuta ja lisäksi 30 lentokonetta tuhoutui. Pommituksessa kuoli 235 ihmistä. Japanilaiset menettivät neljä lentokonetta ja kaksi lentäjää kuoli ja yksi miehistön jäsen joutui sotavangiksi. Kyseessä oli suurin Australiaa vastaan kohdistunut hyökkäys toisen maailmansodan aikana.


title: Darwinin pommitus

text: Amiraali Nagumon johtama 1. lentotukialuslaivasto oli usein Jaavan eteläpuolella, mikä piti ABDAn epätietoisena japanilaisten seuraavasta kohteesta. Port Darwin oli saman aikaisesti muodostunut tärkeäksi ellei jopa elintärkeäksi tukialueeksi lentokoneille ja joukoille, joita lähetettiin Alankomaiden Itä-Intiaan. Se oli samalla Jaavan alueen lähin satama. Japanilaisten kannalta Darwinin tuhoaminen ei ainoastaan estäisi apujoukkojen toimittamista pohjoiseen vaan lisäksi demoralisoisi Australian hallintoa.


title: Darwinin pommitus

text: Port Darwiniin tehtävää iskua varten koottiin osasto, joka ei merkittävästi poikennut Pearl Harboriin hyökänneestä osastosta lukuun ottamatta taistelulaivojen puuttumista. Osastoon kuuluivat lentotukialukset "Kaga", "Akagi", "Hiryū" ja "Sōryū" sekä raskaat risteilijät "Tone" ja "Chikuma". Osaston suojana oli kevyen risteilijä "Abukuman" alainen hävittäjälaivue, johon kuuluivat "Urakaze", "Isokaze", "Tanikaze", "Hamakaze", "Kasumi", "Shiranui" ja "Ariake".


title: Darwinin pommitus

text: Nagumon johtama neljän lentotukialuksen muodostama osasto eteni 220 merimailin päähän Port Darwinista. Aluksilta nousi 19. helmikuuta 188 Aichi D3A1 syöksypommittajaa, Nakajima B5N2 torpedopommittajaa ja Mitsubishi A6M2 hävittäjää. Saman aikaisesti 54 kaksimoottorista Mitsubishi G4M1 pommikonetta saapui Kendarista osallistuakseen hyökkäykseen. Hyökkäys alkoi kello 09.30.


title: Jukka Thurén

text: Jukka Taneli Thurén (30. kesäkuuta 1930 Turku – 10. toukokuuta 2015 Turku) oli suomalainen filologi ja teologi sekä Åbo Akademin professori.


title: Jukka Thurén

text: Thurén opiskeli Turun yliopistossa 1948–1952 ja valmistui klassillisen filologian maisteriksi, Göttingenin yliopistossa 1952–1953, sekä Åbo Akademissa ja Upsalan yliopistossa ja valmistui teologian maisteriksi 1957, Vanhan testamentin eksegetiikan lisensiaatiksi 1962 ja Uuden testamentin tohtoriksi 1974. Thurén sai pappisvihkimyksen Kuopiossa 1958. Hän työskenteli Turun Klassillisen Lyseon latinan vanhempana lehtorina 1962–1966, Åbo Akademin kreikan ja Uuden testamentin eksegetiikan lehtorina 1966–1975 sekä eksegetiikan professorina 1975–1994. Åbo Akademin ja Helsingin yliopiston eksegetiikan tutkijat muodostivat yhden Suomen Akatemian huippuyksiköistä vuosina 1995–2005. Turun yliopistossa Thurén oli varhaiskristillisen kirjallisuuden dosentti. Thurén toimi myös kirkon tehtävissä, kuten Raamatunkäännöskomiteassa 1973–1991 ja Tunnustuskirjojen käännöskomiteassa. Eläkkeelle jäätyään hän toimi useina vuosina opettajana Tarton yliopistossa. Hän suomensi kirkkoisien ja Lutherin teoksia sekä laati kattavan Uuden testamentin selityssarjan.


title: Jukka Thurén

text: Jukka Thurénin poika on professori Lauri Thurén.


title: Homsin maakunta

text: Homs () on yksi Syyrian neljästätoista maakunnasta. Pinta-alaltaan (42 223 km²) se on Syyrian laajin maakunta. Vuonna 2011, ennen sisällissotaa, sen väkiluvuksi arvioitiin 1,8 miljoonaa. Maakunnan pääkaupunki on Homs.


title: Homsin maakunta

text: Homsin maakunta rajautuu kaakossa Irakiin ja Jordaniaan. Lounaassa naapurina on Damaskosta ympäröivä maaseutumaakunta Rif Dimašq, lännessä Libanon ja Tartusin, pohjoisessa Haman ja Ar-Raqqan sekä koillisessa Dayr az-Zawrin maakunta.


title: Homsin maakunta

text: Maakunta jakautuu seitsemään piirikuntaan.


title: Tartusin maakunta

text: Tartusin maakunta on yksi Syyrian neljästätoista maakunnasta. Sen pinta-ala on 1 892 km². Vuonna 2011, ennen sisällissotaa, sen väkiluvuksi arvioitiin 797 000. Maakunnan pääkaupunki on Tartus.


title: Tartusin maakunta

text: Maakunta rajoittuu etelässä Libanoniin, lännessä Välimereen, pohjoisessa Latakian sekä idässä Haman ja Homsin maakuntaan.


title: Tartusin maakunta

text: Paikallishallintoa varten maakunta on jaettu viiteen piirikuntaan.


title: Haman maakunta

text: Hama () on yksi Syyrian neljästätoista maakunnasta. Maakunnan pinta-ala on 8 883 km². Vuoden 2011 tammikuussa asukkasluku oli 2,113 miljoonaa. saman vuoden lopussa, kun Syyrian sisällissota oli jo meneillään, väkiluvuksi arvioitiin enää 1,628 miljoonaa. Maakunnan pääkaupunki on Hama.


title: Haman maakunta

text: Maakunta rajoittuu idääs ja etelässä Homsin, lännessä Tartusin ja Latakian, pohjoisessa Idlibin, Aleppon ja al-Raqqan maakuntaan.


title: Löfgren

text: Löfgren, Lövgren, Löwgren on muun muassa seuraavien henkilöiden sukunimi:


title: Danny Everett

text: Daniel Joseph "Danny Joe" Everett (s. 1. marraskuuta 1966 Van Alystyne, Texas) on yhdysvaltalainen pikajuoksija, jonka päämatka oli 400 metrin juoksu. Hän edusti Santa Monica Track Clubia.


title: Danny Everett

text: Everett juoksi Rooman MM-kilpailuissa 1987 avausosuuden maailmanmestaruuden voittaneessa Yhdysvaltojen 4 × 400 metrin viestijoukkueessa. Soulin olympialaisissa 1988 hän sai maanmiestensä Steve Lewisin ja Butch Reynoldsin jälkeen pronssia 400 metrillä ajalla 44,09. 4 × 400 metrin viestissä hän juoksi ensimmäisen osuuden Yhdysvaltojen joukkueessa, joka voitti kultamitalin yli neljän sekunnin erolla Jamaikaan.


title: Danny Everett

text: Everett saavutti Tokion MM-kilpailuissa 1991 pronssia 400 metrin juoksussa ajalla 44,63. Hän hävisi kilpailun voittaneelle Antonio Pettigrew'lle 0,06 sekuntia ja hopeamitalisti Roger Blackille 0,01 sekuntia.. 4 × 400 metrin viestissä hän juoksi kolmannen osuuden Yhdysvaltojen hopeajoukkueessa.


title: Danny Everett

text: Everett juoksi ennätyksensä 43,81 voittaessaan Yhdysvaltojen olympiakarsinnat 1992. Sitä paremmin oli tuohon mennessä juossut vain Butch Reynolds. Barcelonan olympialaisissa hän jäi jalkavamman vuoksi välieränsä viimeiseksi ajalla 56,61. Toronton sisäratojen MM-kilpailuissa 1993 hän juoksi avausosuuden kultaa voittaneessa Yhdysvaltojen 4 × 400 metrin viestijoukkueessa.


title: Küttner

text: Küttner on seuraavien henkilöiden sukunimi:


title: Siivola

text: Siivola on suomalainen sukunimi ja Kalannin kylä. Se on seuraavien henkilöiden sukunimi:


title: Fritz Hansen (upseeri)

text: Fritz Edvard Hansen (30. joulukuuta 1855 Kööpenhamina – 11. marraskuuta 1921 Haderslev) oli tanskalainen upseeri, vakuutusyhtiöjohtaja ja urheilujohtaja.


title: Fritz Hansen (upseeri)

text: Hansen kouluttautui ensin upseeriksi. Hänet ylennettiin luutnantiksi 1874, tykistön yliluutnantiksi 1881, kapteeniksi 1882 ja erosi vakinaisesta palveluksesta everstiluutnanttina 1907. Siviilielämässä hänestä tuli tanskalaisen vakuutusyhtiön Forsikrings-Aktieselskabet Nordenin johtaja.


title: Fritz Hansen (upseeri)

text: Hansenin urheilujohtaja ura alkoi Tanskan Urheiluliitossa, jota hän johti vuosina 1901–1909. Hansen toimi aktiivisti Tanskan olympiakomitean perustamisessa ja tanskalaisten osallistumista vuoden 1906 Ateenan välikisoihin. Hänet valittiinkin Tanskan olympiakomitean ensimmäiseksi puheenjohtajaksi. Hän oli osallistunut vuonna 1905 Brysselissä järjestettyyn olympiakongressiin, joka oli innoittanut häntä olympia-aatteen levittämisessä Tanskassa. Tanskan olympiakomitean puheenjohtajuutta hän hoiti vuosina 1906–1920. Kansainvälisen olympiakomitean jäsenenä hän toimi vuosina 1912–1921.


title: Fritz Hansen (upseeri)

text: Ansioistaan Hansen palkittiin Dannebrogin ritarikunnan arvolla.


title: Inga Juuso

text: Inga Juuso (5. lokakuuta 1945 – 23. elokuuta 2014) oli norjansaamelainen joikutaiteilija. Hän esiintyi sekä yksin että eri kokoonpanojen kanssa ja konsertoi ympäri maailmaa. Uransa myöhäisvaiheessa hän oli Tromssan lääninjoikaaja. Ennen taiteilijanuraansa hän työskenteli radiotoimittajana.


title: Inga Juuso

text: Juuso hallitsi traditionaalisen joikun ja hänen ilmaisuaan luonnehdittiin vahvan jylhäksi. Perinteisen joikutyylin lisäksi hän teki taiteellisia kokeiluja ja kehitti joikutaidetta yhdessä muun muassa saamelaisten pop-yhtyeiden kanssa.


title: Inga Juuso

text: Juuso oli myös näyttelijä: hän näytteli lukuisissa saamelaisteatteri Beaivvášin tuotannoissa ja ruotsalaisissa saamelaisteattereissa 1980-luvulta alkaen. Hänellä oli niin ikään rooli Nils Gaupin elokuvassa "Kautokeinon kapina" (2008).


title: Inga Juuso

text: Inga Juuso palkittiin taiteilijanurastaan useilla Norjan merkittävimmillä säveltaiteen palkinnoilla, mukaan luettuna Spellemannprisen-palkinto 2011.


title: Rönnberg

text: Rönnberg on seuraavien henkilöiden sukunimi:


title: Hyrsky

text: Hyrsky tarkoittaa seuraavia:


title: Valta (sukunimi)

text: Valta on suomalainen sukunimi. Se on seuraavien henkilöiden sukunimi:


title: HMS Skrik

text: HMS Skrik oli Ruotsin laivaston vuonna 1877 vesillelaskettu torpedovene, joka oli Ruotsin laivaston ensimmäinen Ruotsissa valmistettu torpedovene.


title: HMS Skrik

text: Alus tilattiin Tukholmasta kaleeritelakalta ja se laskettiin vesille vuonna 1877. Alus liitettiin laivastoon vielä samana vuonna nimellä "Minbåt N:o 2".


title: HMS Skrik

text: Alus poistettiin torpedovenetehtävistä ja samalla laivastopalveluksesta jo 31. joulukuuta 1886 aluksen osoittauduttua liian hitaaksi ja muutenkin tehtävään sopimattomaksi. Alus muutettiin telakkaveneeksi kaleeritelakalle. Tehtävästä huolimatta alus nimettiin vuotta myöhemmin "Stångminbåten N:o 141":ksi. Muutostyöt saatiin päätökseen vuonna 1889, jolloin se nimettiin "Skeppsholmeniksi". Alus kuljetti matkustajia Skeppsholmenin ja kaleeritelakan välillä. Alus upposi vuonna 1895.


title: Korkean lämpötilan korroosio

text: Korkean lämpötilan korroosio eli kuumakorroosio on metalleille ja metalliseoksille korkeissa lämpötiloissa tapahtuva kemiallinen prosessi. Metalli tai metalliseos alkaa syöpyä hyvin korkeissa lämpötiloissa kuivissa kaasuolosuhteissa. Korkeanlämpötilan korroosio ei ole sähkökemiallinen reaktio, eikä täten vaadi nestemäisen elektrolyytin läsnäoloa. Tämän vuoksi kuumakorroosiota voidaan kutsua myös nimellä kuivakorroosio. Korkeassa lämpötilassa tapahtuu erilaisia kuumakorroosiota edistäviä kemiallisia reaktioita, kuten rikittyminen, typettyminen, hiillettyminen, sulasuolakorroosio ja sulametallikorroosio. Nimensä eri mekanismit saavat hallitsevan korroosiotuotteen mukaan. Tyypillisesti kuumakorroosiota tapahtuu yli 400 asteen lämpötiloissa.


title: Korkean lämpötilan korroosio

text: Korkean lämpötilan korroosio tapahtuu pääasiassa kahdella erilaisella mekanismilla. Korkea lämpötila kiihdyttää reaktionopeutta, jonka ansiosta metalli voi muuttua erilaisiksi yhdisteiksi. Metalli voi myös liueta pinnalleen muodostuneisiin osittain suliin korroosiotuotteisiin. Kuumakorroosiota tapahtuu ympäristöissä, joissa on korkea lämpötila ja kaasufaasi läsnä. Tämän takia kuumakorroosiolle otollisia ympäristöjä ovat teollisuuskohteet, kuten kaasuturbiinit, polttolaitokset ja dieselmoottorit.


title: Korkean lämpötilan korroosio

text: Metallin reagoidessa ilman hapen kanssa muodostuu metallin pinnalle oksidikerros, jolloin korroosio vaikeutuu pinnalle muodostuneen metallioksidin vaikutuksesta. Korroosionopeus on verrannollinen siihen, miten hyvin happi tai metalli läpäisevät oksidikerroksen. Lämpötila kuitenkin kasvattaa reaktionopeutta ja mahdollistaa erilaisten oksidiyhdisteiden muodostumisen. Reaktionopeutta lisää myös kaasufaasissa olevat muut aktiiviset yhdisteet, kuten rikkidioksidi, hiilidioksidi ja halogeenit. Lämpötilan ja aktiivisten yhdisteiden yhteisvaikutuksesta korroosionopeus kasvaa. Tällöin muiden yhdisteiden, kuten metallisulfidien muodostuminen mahdollistuu ja reaktiomekanismit muuttuvat.


title: Korkean lämpötilan korroosio

text: Korkean lämpötilan korroosiota voidaan tarkastella kineettisestä ja termodynaamisesta näkökulmasta. Kuumakorroosion mahdollisuus riippuu termodynaamisista tekijöistä, sillä metallin reaktioherkkyys on suoraan riippuvainen korroosiotuotteiden muodostumisenergioista. Systeemin termodynaamista tasapainotilaa voidaan kuvata erilaisin diagrammein, kuten Ellinghamin diagrammin avulla. Siinä tietyn oksidin Gibbsin vapaaenergian muutos esitetään lämpötilan funktiona.


title: Korkean lämpötilan korroosio

text: Reaktion nopeutta ei pystytä määrittämään tasapainotarkasteluissa, jolloin tämän selvittämiseen tarvitaan kineettistä osuutta. Reaktionopeutta arvioitaessa merkittäväksi tekijäksi muodostuvat oksidin ja metallin suhteelliset tilavuudet, sillä korroosionopeuteen vaikuttaa erityisesti oksidikerroksen kyky suojata hapettuvaa metallia.


title: Korkean lämpötilan korroosio

text: Jätteenpolttolaitoksissa kuumakorroosiota alkaa esiintymään tyypillisesti silloin, kun poltossa syntyvien savukaasujen ja höyryjen lämpötila nousee yli 700 °C:een ja putkistojen seinämien lämpötila yli 400 °C:een. Korkean lämpötilan lisäksi korroosioon vaikuttavat syntyvien palo- ja savukaasujen sekä tuhkan koostumus. Etenkin niiden sisältämät korkeat suolahappo-pitoisuudet (HCl) ja metallikloridit, jotka kertyvät putkistoihin tuhkapartikkelien mukana, aiheuttavat ongelmia. Mitä enemmän klooria (Cl) poltettava jäte sisältää, sitä enemmän polttoprosessin aikana syntyy HCl-kaasua. Klooriyhdisteiden lisäksi savukaasut voivat sisältää mm. rikkidioksidia ja erilaisia sulfaatteja.


title: Korkean lämpötilan korroosio

text: Pääasiallisiksi kuumakorroosiomekanismeiksi WTE-laitoksissa (Waste-to-Energy Facility) on havaittu aktiivinen hapettuminen sekä saostumista johtuva korroosio, jonka aiheuttajana ovat sulat suolat tai rikittyminen. Sulat suolat ovat yleensä haihtuvia kloridiyhdisteitä, jotka kondensoituvat savukaasujen joukosta jäähdytys putkien pinnalle joko nesteeksi tai kiinteäksi aineeksi. Kyseiset saostumat saattavat sisältää sulfaatteja ja alkaliklorideja, jotka voivat reagoida edelleen esimerkiksi rikkidioksidin kanssa.


title: Korkean lämpötilan korroosio

text: Jätteenpolttolaitoksissa kuumakorroosio on ongelma etenkin tulistimissa. Tulistimet toimivat alueella, jossa syntyvien höyryjen lämpötila on korkein. Samaisella alueella myös syntyvien savukaasujen sekä polttokattilan lämpötilat ovat hyvin korkeita. On havaittu, että mitä korkeampi on höyryjen lämpötila, sitä hankalampaa on korroosion ehkäiseminen. Ehkäiseminen hankaloituu, sillä suojaavien oksidikerrosten muodostumien vähenee merkittävästi. Tulistimilla korroosiotuotteena syntyy usein mustaa tiukasti sitoutunutta tuotetta, joka sisältää punaista hygroskooppista rauta(III)kloridia (FeCl).


title: Korkean lämpötilan korroosio

text: Korroosiota ei voida täysin estää, mutta korroosion kestävillä materiaaleilla ja pinnoitteilla voidaan parantaa energiatehokkuutta ja vähentää huollon tarvetta. Korroosionesto- ja vähentämismenetelmät WTE-laitoksissa voidaan jakaa karkeasti primäärisiin ja sekundaarisiin menetelmiin. Primääristen menetelmien avulla korroosio pyritään estämään vaikuttamalla polttokattilan prosessiolosuhteisiin, kuten esimerkiksi kaasujen virtaukseen ja poltettavan jätteen laatuun. Sekundäärisillä menetelmillä puolestaan pyritään pidentämään korroosiolle alttiiden alueiden elinaikaa esimerkiksi pinnoittamalla.


title: Korkean lämpötilan korroosio

text: Sekundääristen menetelmien kehittämisen aikana havaittiin sopiviksi korroosiota kestäviksi materiaaleiksi nikkelipohjaiset seokset sekä ferronikkeliseokset. Nikkelipohjaiset seokset sisältävät suuret määrät kromia ja molybdeeniä. Ferronikkeliseokset puolestaan sisältävät kromin lisäksi suuria määriä piitä. Näiden lisäksi HVOF-pinnoitteet (High Velocity Oxygen Fuel) ja varta vasten kehitetty TIFI-pinnoitus (Targeted In-Furnace Injection) parantavat merkittävästi kattiloiden korroosion kestoa. Lisäksi on myös mahdollista pinnoittaa polttokammion alaosa lämpöä eristävillä keraamisilla tiilillä.


title: Korkean lämpötilan korroosio

text: Korkean lämpötilan korroosio muodostuu ongelmaksi ydinvoimaloissa silloin, jos voimalan jäähdytysjärjestelmät häiriintyvät. Jäähdytysaineen vuotoon liittyvissä häiriöissä rakenteiden lämpötilat kohoavat nopeasti ja korkean lämpötilan korroosio muodostuu vallitsevaksi korroosiomekanismiksi. Tämän seurauksena on riski myös radioaktiivisten aineiden vapautumiseen ja vahinkojen leviämiseen voimalan ulkopuolelle.


title: Korkean lämpötilan korroosio

text: Fukushiman ydinvoimalaonnettomuuden jäljiltä on analysoitu kolme pääasiallista ydinvoimaloissa vaikuttavaa korkean lämpötilan korroosioreaktiota. Näistä järjestyksessä ensimmäisenä polttoainesauvojen pinnoitteissa käytetty zirkonium-seos reagoi vesihöyryn kanssa runsaasti vetykaasua tuottaen. Reaktio on luonteeltaan eksoterminen ja reaktionopeus kiihtyy entisestään yli 1200 °C:ssa, joten vetykaasua syntyy enemmän ja kiihtyvällä nopeudella mitä pidempään korroosioreaktiot jatkuvat. Myös vetykaasun räjähdysriski kasvaa, mitä enemmän vetykaasua muodostuu ja tämä luonnollisesti tuo entisestään lisähaasteita.


title: Korkean lämpötilan korroosio

text: Zirkoniumseosten hapettumista on tutkittu paljon ja tästä syystä on onnistuttu kehittämään vaihtoehtoisia polttoainesauvojen pinnoitemateriaaleja. Tutkimuksissa on todettu, että esimerkiksi alumiinioksidi (AlO) ja dikromitrioksidi CrO toimivat paremmin jäähdytysjärjestelmän häiriötilanteessa, koska niiden diffuusiokerroin happea vastaan on alempi kuin zirkoniumoksidilla.


title: Korkean lämpötilan korroosio

text: Pinnoitteiden kestävyyden tutkimiseksi on eräässä yhteydessä tehty koejärjestely, jossa materiaalit on altistettu kahdeksan tunnin ajan 1200 °C:ssa 10 bar:n vesihöyrylle ja sen jälkeen analysoitu syntynyttä oksidikerrosta. Zirkoniumoksidikerros on halkeillut selvästi, kun ruostumattoman teräksen ja piikarbidin pinnalle syntynyt oksidikerros on kestänyt paremmin.


title: Korkean lämpötilan korroosio

text: Zirkoniumseos-pinnoitteen poistuttua polttoainesauvoja suojaamasta myös fissiotuotteet pääsevät kontaktiin vesihöyryn kanssa ja voivat edelleen poistua reaktoriytimestä reaktorin ympäristöön vesihöyryn mukana. Lyhytikäiset radioaktiiviset fissiotuotteet I ja Cs ovat vaarallisimpia, ja vesihöyryn kanssa reagoidessa tai sen sekaan joutuessaan ne muodostuvat cesiumhydroksidi- (Cs(OH)) ja CsI-molekyylejä.


title: Korkean lämpötilan korroosio

text: Kolmantena korkean lämpötilan korroosion aiheuttamana tapahtumasarjana polttoaineen ja reaktorisäiliön sekä rakenteiden materiaalit reagoivat muodostaen sulan seoksen. Reaktion tuloksena muodostuu monimutkainen seos, johon on liuennut esimerkiksi betonia, terästä ja muita metalliseoksia. Tämä seos voi liueta prosessiveteen, joka voi edelleen vuotaa ympäristöön jäähdytysveden virtauksen mukana. Tästä seuraa pitkäaikaisia ympäristöhaittoja, koska ympäristöön vuotanutta radioaktiivisia aineita sisältävää jäähdytysvettä on onnettomuuden kohdatessa hankala hallita ja eristää puhtaasta vedestä.


title: Arponen

text: Arponen on suomalainen sukunimi. Se on seuraavien henkilöiden sukunimi:


title: Porsanginvuono

text: Porsanginvuono (, ) on vuono Finnmarkin läänissä Norjassa. Sen pituus on 123 kilometriä ja se on Norjan vuonoista neljänneksi pisin. Barentsinmereen laskeva vuono on osa Porsangin ja Nordkappin kuntia. Vuonon länsipuolella sijaitsevat Porsangin niemimaa sekä Magerøyan saari ja itäpuolella Sværholtin niemimaa.


title: Trondheiminvuono

text: Trondheiminvuono () on vuono Sør-Trøndelagin ja Nord-Trøndelagin läänien alueella Norjassa. Sen pituus on 130 kilometriä ja se on Norjan vuonoista kolmanneksi pisin.


title: Aleppon maakunta

text: Aleppo on yksi Syyrian neljästätoista maakunnasta. Maakunnan pinta-ala on 18 500 neliökilometriä. Vuoden 2011 tammikuussa, ennen sisällissotaa, maakunnan väkiluvuksi kirjattiin 5,927 miljoonaa. Saman vuoden lopussa sisällissodan ollessa jo meneillään väkiluvun arvioitiin pudonneen yli miljoonalla asukkaalla noin 4,868 miljoonaan. Maakunnan pääkaupunki on Aleppo.


title: Aleppon maakunta

text: Maakunta rajoittuu idässä Rakkan (ar-Raqqan), etelässä Haman ja lännessä Idlibin maakuntaan sekä pohjoisessa Turkkiin.


title: Idlibin maakunta

text: Idlib () on yksi Syyrian neljästätoista maakunnasta. Se sijaitsee maan luoteisosassa. Maakunnan pinta-ala on 6 097 neliökilometriä. Maakunnan pääkaupunki on Idlib.


title: Idlibin maakunta

text: Vuoden 2011 tammikuussa, ennen Syyrian sisällissotaa, maakunnan väkiluvuksi kirjattiin 2,072 miljoonaa. Saman vuoden lopussa, kun sota oli jo meneillään, väkiluvun arvioitiin pudonneen jo yli puolella miljoonalla noin 1,501 miljoonaan.


title: Idlibin maakunta

text: Maakunta rajoittuu idässä Aleppon, etelässä ja lounaassa Haman, lännessä Latakian maakuntaan sekä pohjoisessa Turkkiin.


title: Idlibin maakunta

text: Unescon maailmanperintökohteeksi julistetut Pohjois-Syyrian muinaiset kylät sijaitsevat pääosin Idlibin maakunnassa.


title: Idlibin maakunta

text: Toukokuussa 2015 islamistikapinallisryhmien liittouma Jais al-Fateh kertoi vallanneensa lähes koko maakunnan ja kaikki sen tärkeimmät kaupungit. Sittemmin esimerkiksi Idlibin kaupungin hallinta on keskittynyt Syyrian opposition sotilaalliselle järjestölle, Vapaan Syyrian armeijalle, joka onnistui häätämään Isisin ja muita ääri-islamistien joukkoja pois.


title: Al-Raqqan maakunta

text: Ar-Raqqan maakunta (, Rakkan maakunta) on yksi Syyrian neljästätoista maakunnasta. Maakunnan pinta-ala on 19 616 neliökilometriä. Vuonna 2011, ennen sisällissotaa, sen väkiluvuksi arvioitiin 944 000. Maakunnan pääkaupunki on Rakka.


title: Al-Raqqan maakunta

text: Maakunta rajoittuu idässä Hasakan ja Dayr az-Zawrin, etelässä Homsin, lounaassa Haman sekä lännessä Aleppon maakuntaan. Pohjoisessa rajanaapurina on Turkki.


title: Al-Raqqan maakunta

text: Maakunta jakautuu kolmeen piirikuntaan.


title: Dayr al-Zawrin maakunta

text: Dayr al-Zawr () on yksi Syyrian neljästätoista maakunnasta. Maakunnan pinta-ala on 33 060 km². Vuonna 2011, ennen sisällissotaa, sen väkiluvuksi arvioitiin 1,2 miljoonaa. Maakunnan pääkaupunki on Deir ez Zor.


title: Dayr al-Zawrin maakunta

text: Maakunta rajoittuu idässä ja etelässä Irakiin. Lounaassa naapurina on Homsin, luoteessa ar-Raqqan ja koillisessa Hasakan maakunta.


title: Dayr al-Zawrin maakunta

text: Aluehallinnon toisella tasolla maakunta jakautuu kolmeen piirikuntaan.


title: Al-Hasakan maakunta

text: Hasakan maakunta (, ) on yksi Syyrian neljästätoista maakunnasta. Maakunnan pinta-ala on 6 097 km². Vuonna 2011, ennen sisällissotaa, sen väkiluvuksi arvioitiin 1,5 miljoonaa. Maakunnan pääkaupunki on Hasaka.


title: Al-Hasakan maakunta

text: Maakunta rajoittuu pohjoisdessa Turkkiin ja idässä Irakiin. Etelässä naapurina on Dayr az-Zawrin ja lännessä ar-Raqqan maakunta.


title: Al-Hasakan maakunta

text: Aluehallinnon toisella tasolla maakunta on jaettu neljään piirikuntaan.


title: As-Suwaydan maakunta

text: As-Suwaydan maakunta () on yksi Syyrian neljästätoista maakunnasta. Maakunnan pinta-ala on 5 550 km². Vuonna 2011, ennen sisällissotaa, sen väkiluvuksi arvioitiin 370 000. Maakunnan pääkaupunki on As-Suwayda. Suuri enemmistö maakunnan väestöstä on druuseja.


title: As-Suwaydan maakunta

text: Maakunta rajautuu etelässä Jordaniaan. Lännessä naapurina on Dar'an ja pohjoisessa sekä koillisessa Rif Dimašqin maakunta.


title: As-Suwaydan maakunta

text: Maakunnan alueella sijaitsee noin 1 800 metrin korkeuteen kohoava Jabal al-Duruzin vuori.


title: Arsaniilihappo

text: Arsaniilihappo (CHAsNO) on arsonihappoihin kuuluva orgaaninen yhdiste. Yhdistettä on käytetty lisäaineena eläinten rehuissa, lääkkeiden ja väriaineiden värjäykseen ja sitä käytetään analyyttisessä kemiassa reagenssina eräiden metallien pitoisuuksien määrittämiseen.


title: Arsaniilihappo

text: Huoneenlämpötilassa arsaniilihappo on valkoista kiteistä ainetta. Se liukenee hieman kylmään veteen ja paremmin kuumaan veteen sekä emäksisiin liuoksiin ja väkeviin happoliuoksiin. Yhdiste liukenee myös etanoliin ja dietyylieetteriin, mutta on liukenematonta asetoniin, kloroformiin ja bentseeniin. Arsaniilihappo esiintyy sekä kiinteänä että liuoksissa tyypillisesti kahtaisionimuodossa.


title: Arsaniilihappo

text: Ensimmäisen kerran arsaniilihappoa valmisti ranskalainen Antoine Béchamp vuonna 1863 aniliinin ja arseenihapon välisellä reaktiolla, niin kutsutulla Béchamp-reaktiolla. Nykyäänkin yhdisteen valmistus perustuu tähän reaktioon. EDTA:an kelatoitunut arseenihappo reagoi aniliinin kanssa tetrakloorieteeniliuoksessa 130 °C:n lämpötilassa. Näin muodostunut bis(4-aminofenyyli)arsiinihappo hydrolysoidaan happamissa olosuhteissa arsiniilihapoksi. Toinen valmistuspata on nitarsonin pelkistäminen rauta(II)yhdisteiden avulla.


title: Arsaniilihappo

text: Arsaniilihappoa on käytetty väriaineiden ja lääkkeiden kuten salvarsaanin synteesiin. Sitä on lisätty myös siipikarjan rehuun ehkäisemään alkueläinten aiheuttamia infektioita ja sikojen eperytrozoonoosien ja punataudin hoitoon erityisesti Yhdysvalloissa. Arsaniilihapon lisääminen siipikarjan ja sikojen rehuun on ollut Yhdysvalloissa kiellettyä helmikuusta 2014 alkaen. Arsaniilihappoa käytetään eräiden jaksollisen järjestelmän neljänteen ryhmään kuuluvien siirtymämetallien kuten zirkoniumin spektrofotometriseen ja gravimetriseen pitoisuuden määrittämiseen. Reagenssin etuna on, se että se ei ole herkkä muiden siirtymämetallien aiheuttamille häiriöille analyyseissä.


title: Pablo Paz

text: Pablo Ariel Paz Gallo (s. 27. tammikuuta 1973 Buenos Aires) on entinen argentiinalainen jalkapalloilija. Pelipaikaltaan hän oli keskuspuolustaja.


title: Pablo Paz

text: Paz pelasi pääsarjatasolla Argentiinan Primera Divisiónin Newell's Old Boysissa 37 ottelua, Banfieldissä 22 ottelua ja Independientessä yhden ottelun. Lisäksi hän pelasi Espanjan Primera Divisiónissa 76 ottelua Tenerifessä ja yhdeksän ottelua Real Valladolidissa.


title: Pablo Paz

text: Argentiinan maajoukkueessa Paz pelasi 14 A-maaottelua vuosina 1996–1998. Hän oli mukana MM-kilpailuissa 1998, joissa pelasi yhden ottelun – alkulohkovaiheessa Kroatiaa vastaan. Lisäksi Paz saavutti olympiahopeaa Atlantassa 1996.


title: Rönnskär (Maalahti)

text: Rönnskärin saaristo sijaitsee Merenkurkussa noin 40 kilometriä länteen Vaasasta. Saariryhmään kuuluu noin 100 luotoa ja saarta. Useimmiten puhuttaessa Merenkurkun Rönnskäristä tarkoitetaan tähän saaristoon kuuluvaa Fäliskäretin saarta. Saarilla on tavattu 67 pesivää lintulajia joista yleisimpiä ovat riskilä, haahka ja ruokki.


title: Rönnskär (Maalahti)

text: Fäliskäretin saarella sijaitsee Suomen vanhin säilynyt puinen tunnusmajakka eli pooki. Punaiseksi maalattu kellotapulia muistuttava pooki on rakennettu 1784 ja se on lähes 22 metriä korkea. Saarella on kaksi 1800-luvulta peräisin olevaa luotsiasemarakennusta jotka ovat yksikerroksisia puutaloja joiden yhteydessä on matala tähystystorni. Luotseja varten rakennettiin saarelle myös navetta, tuulimylly, leivintupa ja makasiini. Vuonna 1967 saarelle valmistui kaksikerroksinen tiilirakennus luotsi- ja merivartioasemaa varten. Luotsiaseman toiminta päättyi 1976. Rönnskärin satama sijaitsee Fäliskäretin saaren itärannalla. Nykyisin Fäliskäretissä toimii Metsähallituksen luontoasema.


title: Niilo Saarinen (alus)

text: Pelastusristeilijä Niilo Saarinen on kapteeni Niilo Saarisen mukaan nimetty pelastusristeilijä.


title: Niilo Saarinen (alus)

text: Alus on teräsrunkoinen, jääkeulalla ja ns. risteilijänperällä varustettu ja sen alkuperäinen koneteho oli 320 hevosvoimaa.


title: Niilo Saarinen (alus)

text: Kapteeni Saarisen jäätyä eläkkeelle valmistui seuraavana vuonna Haminan telakalla Kotkaa varten uusi teräsrunkoinen pelastusristeilijä, joka sai hänen nimensä. Se oli ensimmäinen jäätä murtava pelastusalus ja sillä ajettiinkin runsaasti kelirikkoajoa Haapasaareen. Aluksessa on myös alusta alkaen ollut keulakannelle sijoitettu kiinteä vesitykki jolle voimaa antaa 8000 litran minuuttitehoinen palopumppu. Varustukseen kuuluu myös mastoon liitetyt sumusuuttimet, joiden luoman suojaverhon turvin alus voi mennä aivan kiinni palavaan laivaan. Varustusta tarvittiin vuonna 1963 kun Rankin saarella syttyi tulipalo sotilaskotirakennuksessa: "Niilo Saarinen" toi paikalle sammuttajia ja tuki sammutustyötä vesitykkinsä avulla. Alus vapautui Kotkasta vuonna 1968 kun pelastusristeilijä "Wilhelm Wahlforss" valmistui.


title: Niilo Saarinen (alus)

text: S"aarinen" siirtyi vuonna 1968 aluksi Tornioon, mutta osoittauduttuaan liian suureks Tornion ahtaille vesille sen uudeksi sijoituspaikaksi tuli Raahe. Alus katsastettiin jo varhain kotimaanliikenteen lastilaivaksi ja hinaajaksi, ja sitä on pidetty liikenteessä ympärivuotisesti. Sitä on toisinaan käytetty myös saaristoristeilyaluksena. Lisäksi alus on jo Raaheen tulostaan asti toiminut lisähinaajana Rautaruukin satamassa. Sen työparina toimi ensin Rautaruukin hinaaja m/s "Rautaluoto" (Myöh. "Jyry") ja nykyään Raahen Meriapu oy:n "Isbjörn ".


title: Wilhelm Wahlforss (alus)

text: Wilhelm Wahlforss oli Harmaja-luokan pelastusristeilijä, jonka Wärtsilä-yhtymä tilasi jouluna 1966 vuorineuvos Wilhelm Wahlforssin juuri olleen 75-vuotispäivän kunniaksi omalta Vaasan telakaltaan. Se lahjoitettiin Suomen Meripelastusseuralle. Alus valmistui kesäksi 1968, ja se sijoitettiin Kotkaan. Alus ehti palvella täydet neljä vuosikymmentä ennen käytöstä poistamistaan.


title: HMS Minbåt N:o 3

text: HMS Minbåt N:o 3 oli Ruotsin laivaston vuonna 1878 vesillelaskettu torpedovene.